**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-1)** |
| 8. Izglītība, prasmes un mūžizglītība | 8.2. augstākās izglītības vai pielīdzināma līmeņa izglītības kvalitātes, efektivitātes un pieejamības uzlabošana nolūkā palielināt līdzdalības un sasniegumu līmeni, īpaši nelabvēlīgākā situācijā esošām grupām. | SAM formulējums 8.2.3.: „Nodrošināt labāku pārvaldību augstākās izglītības institūcijās” (ESF) | *1 Nosaukums un mērvienība*:  r.8.2.3.a Augstākās izglītības institūciju skaits, kuras ir ieviesušas attīstības stratēģijas un rezultātu pārvaldību (augstākās izglītības institūciju skaits).  *Definīcija[[2]](#footnote-2):* Augstākās izglītības institūcijas, kuras ir ieviesušas attīstības stratēģijas un rezultātu pārvaldību (ja nepieciešams, attīstības stratēģiju ieviešana var ietvert arī to izstrādi vai pilnveidi).  Darbības līmenis ir projekts. Kopējā mērķa vērtība veidosies no projektu datiem.  *Bāzes vērtība un tās noteikšanas gads*: **0** (2013. gads)  *Datu avots*:  IZM dati, projektu dati  *Apkopošanas biežums un ieguves metodoloģija[[3]](#footnote-3):*  Projekta īstenošanas noslēgumā (2023.g.)/projektu uzraudzības dati.  *Darbība, kas liek uzskatīt mērķa vērtību par izpildītu*:  Izglītības un zinātnes ministrijā iesniegts augstākās izglītības institūcijas lēmējinstitūcijas apstiprināts pašnovērtējuma ziņojums par augstākās izglītības institūcijas attīstības stratēģijas un rezultātu pārvaldības ieviešanu (ziņojums tiek iesniegts projekta noslēgumā).  *Mērķis 2023*: **20**  *Mērķa vērtības noteikšanas principi/metodoloģija*:  2013./2014. ak.g. ir 33 augstskolas un 25 koledžas. Plānots, ka atbalstu attīstības stratēģiju un rezultātu pārvaldības ieviešanai saņems apm. 1/3 no visām augstākās izglītības institūcijām (58), t.i., 20 augstākās izglītības institūcijas. | *IR1 nosaukums un mērvienība*:  i.8.2.3.a Augstākās izglītības institūciju skaits, kurām piešķirts ESF atbalsts attīstības stratēģiju un rezultātu pārvaldības ieviešanai (augstākās izglītības institūciju skaits)  *Definīcija:* Augstākās izglītības institūcijas, kurām piešķirts ESF atbalsts attīstības stratēģiju uzlabošanai, izstrādāšanai, ieviešanai un rezultātu pārvaldības ieviešanai.  Augstākās izglītības institūcija – valsts vai privātpersonas dibināta un noteiktā kārtībā Latvijas Republikā reģistrēta un akreditēta augstskola vai koledža. ESF atbalsts augstākās izglītības institūcijām attīstības stratēģiju un rezultātu pārvaldības ieviešanai tiks sniegts pēc vienošanās/līgumu par projekta īstenošanu noslēgšanas.  Darbības līmenis ir projekts. Kopējā mērķa vērtība veidosies no projektu datiem.  *Datu avots*: projektu dati  *Apkopošanas biežums un ieguves metodoloģija[[4]](#footnote-4):*  Reizi gadā / projektu uzraudzības dati  *Darbība, kas liek uzskatīt mērķa vērtību par izpildītu*:  noslēgtās vienošanās/ līgumi par projekta īstenošanu.  *Starpposma vērtība 2018:*  **10**  *Mērķis 2023*:  **20**  *Mērķa vērtības noteikšanas principi/metodoloģija*:  Atbalsts plānots augstākās izglītības institūcijas esošo studiju programmu satura salāgošanai ar nozares attīstības vajadzībām, augstākās izglītības institūcijas iekšējās pārvaldības struktūras un procesu pilnveidei, iekšējās kvalitātes vadības sistēmas pilnveidei, e-risinājumu ieviešanai augstākās izglītības institūcijas pārvaldībā studiju efektivitātes un kvalitātes paaugstināšanai, kā arī augstākās izglītības institūcijas vadības personāla kompetenču pilnveidei, atbilstoši Starptautiskās Rekonstrukcijas un attīstības bankas rekomendācijām, kā arī augstākās izglītības institūcijas attīstības stratēģijā noteiktajam.  Valsts dibinātās augstskolas iesniedz un īsteno vienu kopīgu projektu ar tās aģentūru – koledžu (ja attiecināms), kas tostarp ir labuma guvēja no projektā īstenotām atbalstāmajām darbībām.  Pārvaldības uzlabojumus plānots veikt ietverot šādas galvenās darbības:   1. Pārvaldības struktūras un procesu, un iekšējās kvalitātes sistēmas ieviešana un pilnveide:  * Pārvaldības struktūras un procesu pilnveide, iekšējās kvalitātes sistēmas pilnveide un e-risinājumu ieviešana augstākās izglītības institūcijas pārvaldībā un studiju procesā: *pieņemot, ka projektus iesniegs 20 augstākās izglītības institūcijas (t.sk. 5 valsts dibinātas augstskolas, tostarp par 6 to dibinātām aģentūrām – koledžām) ≈ vidēji 500 000 EUR x 20 institūcijas =  ≈ 10 000 000 EUR;* * Pārmaiņu aģentu\* iesaiste augstākās izglītības institūcijas izmaiņu plānošanā un ieviešanā: *pieņemot, ka katrā augstākās izglītības institūcijā tiek piesaistīts vismaz 1 pārmaiņu aģents \** *20 institūcijas \* 48 mēneši \* vidēji 2 500 EUR = ≈* *2 400 000 EUR.*   \*Pārmaiņu aģents – persona, kas atbild par augstākās izglītības institūcijas izmaiņu plānošanu un ieviešanu. Pārmaiņu aģenti var būt iekšējie vai ārējie eksperti, zinātnieki, uzņēmēji, docētāji vai studenti.  Kopā: ~ 12 400 000 EUR.   1. Esošo studiju programmu satura salāgošanu ar nozares attīstības vajadzībām:   1) ≈ 70 % studiju virzienu tiek veikta nozares izpēte *(29 studiju virzieni \* 70 % = 20 studiju virzieni) = vidēji 50 000 EUR \* 20 studiju virzieni = 1 000 000 EUR;*  2) Studiju virzienu programmu satura pārstrukturizācija = *8 eksperti (1 darba grupas vadītājs 1 500 EUR + 7 000 EUR (7 eksperti \* 1 000 EUR)) \* 6 mēneši \* 100 virzieni = 8 500 EUR \* 6 mēneši \* 100 virzieni = 5 100 000 EUR;*  *3)* Starptautisku studiju programmu satura inovācijas konferenču organizēšana Latvijā (*pieņemot, ka vidēji katra augstākā izglītības institūcija projekta īstenošanas laikā organizēs vienu starptautisku konferenci) =1 konference \* 20 institūcijas \* vidēji 20 000 EUR = 400 000 EUR).*  Kopā: ~ 6 500 000 EUR.   1. Starptautiskais salīdzinošais izvērtējums (*peer-review*) par veiktajiem uzlabojumiem augstākās izglītības institūcijas pārvaldības struktūrās un procesos, iekšējās kvalitātes sistēmās, ieviestajiem e-risinājumiem:   (*pieņemto, ka vidējās starptautiskā salīdzinošā izvērtējuma (peer-review) izmaksas vienai augstākās izglītības institūcijai = 50 000 EUR \* 20 augstākās izglītības institūcijas = 1 000 000 EUR*).  Kopā: ≈ 1 000 000 EUR.  Projektu atlasi plānots uzsākt 2018. gada II. ceturksnī pēc Starptautiskās Rekonstrukcijas un attīstības bankas veiktā pētījuma, kas paredz izvērtēt Eiropas valstīs izmantotu, uz rezultātiem balstītu efektīvu iekšējās pārvaldības modeļu piemērotību Latvijas augstākās izglītības institūcijām un sagatavot rekomendācijas to aprobācijai, rezultātu saņemšanas.  Plānots, ka līdz 2018. gada beigām indikatīvi tiks noslēgtas visas vienošanās / līgumi (100 % no plānotā skaita) ar augstākās izglītības institūcijām un uzsākta projektu īstenošana, tos īstenojot vidēji četrus gadus.  *Iznākuma rādītājam sasniegšanai paredzētais finansējums:* 20 000 000 EUR. | *Starpposma vērtība 2018. gadam:*  1 000 000 EUR (5 % no SAM paredzētā kopējā finansējuma)  *Mērķis 2023. gadam (vienāds ar 100 % no SAM paredzētā kopējā finansējuma):*  20 000 000 EUR  *Starpposma vērtības noteikšanas aprēķins:*  Starpposma vērtība aprēķināta pamatojoties uz plānoto darbību ieviešanas progresu, ņemot vērā paredzamo darbību uzsākšanas laiku (2018.g. 2. pusgads) un īstenošanas ilgumu, pieņemot, ka tiks apgūti 5 % no kopējā specifiskajam atbalsta mērķim paredzētā finansējuma iznākuma rādītāja sasniegšanai –1 000 000 EUR. |

1. Finanšu rādītāju mērvienība - Starpposma vērtība 2018.gadam ir attiecināmie izdevumi EUR sertificējošās iestādes uzskaites sistēmā līdz 30.06.2019. sertificētie izdevumi, kas finansējuma saņēmējam radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. Nosakot finanšu rādītājus, izmanto kopējo SAM piešķirot attiecināmo finansējumu (EUR). Finanšu rādītāji tiešā veidā ir saistīti ar piešķirto līdzekļu apguvi un norāda uz progresu, kādā tie tiek apgūti. [↑](#footnote-ref-1)
2. Nav nepieciešama definīcija ja izmantots kopējais rādītājiem (lietot precīzus rādītāja nosaukumus), izņemot tos kopējos rādītājus, kuriem definīcijas atrunājamas nacionālā līmenī (piem. neaizsargātās grupas). [↑](#footnote-ref-2)
3. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-3)
4. ESF gadījumā ne visiem rādītājiem ir jābūt saistītiem ar konkrētu mērķa vērtību (īpaši kopējo rādītāju gadījumā). Aprēķina metodoloģiju nepieciešamas noradīt tikai tiem ESF rādītājiem, kuriem noteikti kvantificēti mērķi. ERAF/ KF gadījumā mērķi nosakāmi un to aprēķina metodoloģija nepieciešama visiem rādītājiem. [↑](#footnote-ref-4)