**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-1)** |
| 8. Izglītība, prasmes un mūžizglītība | 8.1. Investīcijas izglītībā un apmācībā, tostarp profesionālajā apmācībā, lai nodrošinātu prasmju apgūšanu un mūžizglītību, attīstot izglītības un apmācības infrastruktūru | SAM formulējums 8.1.1.„Palielināt modernizēto STEM t.sk. medicīnas un radošās industrijas, studiju programmu skaitu” | *1 Nosaukums un mērvienība*: r.8.1.1.a  Modernizēto augstākās izglītības STEM, t.sk. medicīnas un radošās industrijas, studiju programmu īpatsvars to kopskaitā, %  *Definīcija:* Modernizēto STEMstudiju programmu (neskaitot pirmā līmeņa augstākās izglītības programmas, kas tiek īstenotas koledžās) īpatsvars no kopējā augstākās izglītības institūciju (izņemot koledžu) īstenoto STEM studiju programmu kopskaita ES struktūrfondu plānošanas periodā 2007.-2013. un 2014.-2020.gadam.  Modernizēta studiju programma – studiju programma, kuras kvalitatīvai apguvei ir pieejamas atbilstošas mūsdienu prasībām un studiju programmas īstenošanas nosacījumiem atbilstošas studiju telpas un mācību aprīkojums un iekārtas. Par modernizētu studiju programmu tiek uzskatīta arī tāda studiju programma, kurai, ņemot vērā infrastruktūras specifiku un nolietojumu, noteiktā laika posmā pēc ERAF atbalsta saņemšanas būtu nepieciešama tā atjaunināšana.  Vērtējot to, vai studiju programma ir modernizēta, tiek ņemti vērā arī ieguldījumi no citiem finanšu avotiem, t.sk. citiem ārvalsts finansējuma instrumentiem un iestādes pašas līdzekļiem.  Saskaņā ar 2012.gada 25.septembra Ministru kabineta noteikumiem Nr.668 „Augstskolu, koledžu un studiju virzienu akreditācijas noteikumi”[[2]](#footnote-2)viens no studiju virziena vērtēšanas kritērijiem ir studiju virziena resursi un nodrošinājums, t.i. studiju virziena metodiskais, informatīvais (tai skaitā bibliotēkas resursu) un materiāltehniskais nodrošinājums, tā atbilstība attiecīgās profesijas reglamentējošo normatīvo aktu prasībām.  Viens no veidiem, kā novērtēt veikto ieguldījumu rezultātu ir AII studiju virziena akreditācija. Tās ietvaros tajā skaitā tiek vērtēti studiju virziena resursi un nodrošinājums. Ņemot vērā ES fondu modernizēto studiju programmu apjomu attiecīgā virziena ietvaros, novērtējums šajā kritērijā būtu vismaz 3 (labi) vai 4 (teicami).  *Bāzes vērtība un tās noteikšanas gads*: **19,6%** 2013.gadā [*Rādītāja vērtība tiks pārskatīta un nepieciešamības gadījumā precizēta pēc 2007.-2013.gada plānošanas perioda AII infrastruktūras projektu pabeigšanas 2015.gadā*].  *Datu avots*:  IZM dati, projekta dati  *Apkopošanas biežums un ieguves metodoloģija[[3]](#footnote-3):*  Divas reizes plānošanas periodā/ pārskats par Latvijas augstāko izglītību[[4]](#footnote-4) un projektu uzraudzības dati[[5]](#footnote-5)  Saskaņā ar pārskatu par Latvijas augstāko izglītību 2013.gadā kopā ir 280 STEM, t.sk. medicīnas un radošās industrijas, studiju programmas (bakalaura, profesionālās pamatstudiju, maģistra, profesionālā maģistra, 2. līmeņa profesionālās un doktora studiju programmas). Studiju programmas, kas tiek īstenotas pilna laika un nepilna laika studijās, tiek ieskaitītas vienu reizi.  ES struktūrfondu plānošanas perioda 2007.-2013.gadam darbības programmas "Infrastruktūra un pakalpojumi" papildinājuma 3.1.2.1.1. apakšaktivitātes *"Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem"* ietvaros līdz 2013.gada beigām kopā modernizētas 55 STEM, t.sk. medicīnas un radošās industrijas, studiju programmas, noslēdzoties 12 AII īstenotiem projektiem.  Bāzes vērtību 2013.gadā – 19,6% *[55/280 \* 100=* 19,6*%].*  Pārējie 3.1.2.1.1.apakšaktivitātes projekti, kas paredz ieguldījumus augstskolu STEM studiju programmu īstenošanā (kopā 7), noslēgsies līdz 2015.gada vidum[[6]](#footnote-6), nodrošinot indikatīvi 170 STEM studiju programmu pilnīgu modernizāciju.  *Mērķis 2023*:  **100%**  *Mērķa vērtības noteikšanas principi/ metodoloģija*:  Plānots, ka SF plānošanas periodā 2007.-2013.gadam 3.1.2.1.1.apakšktivitātes ietvaros līdz projektu beigu termiņam 2015.gadā tiks modernizētas līdz 80% no STEM studiju programmu (indikatīvi 55 STEM studiju programmas modernizētas līdz 2013.gada beigām + 170 STEM studiju programmas modernizētas līdz 2015.gadam = kopā modernizētas indikatīvi 225 studiju programmas. Kopējais STEM studiju programmu skaits 280/ modernizētās  225 programmas = 80.4%)  SF plānošanas periodā 2014.-2020.gadam plānots sniegt atbalstu tām STEM studiju programmām, kuru pilnīga modernizācija nav nodrošināta, lai līdz 2023.gadam tiktu modernizētas 100% no STEM studiju programmām.  *Darbība, kas liek uzskatīt mērķa vērtību par izpildītu*:  STEM studiju programma ir modernizēta, ja ir iegādāta un uzstādīta projektā plānotā nepieciešamā materiāltehniskā bāze (piem. aprīkojums, mācību iekārtas, bibliotēkas resursi u.c.), kā arī ir nodotas ekspluatācijā vai modernizētas projektā plānotās telpas, kurās ir jānorisinās mācību procesam. | *IR1 nosaukums un mērvienība*:  i.8.1.1.a Pakalpojumu sniegšanas veiktspēja atbalstītajā augstākās izglītības infrastruktūrā, personu skaits  *Definīcija:* Balstīts uz ERAF kopējā rādītāja CO35 definīciju[[7]](#footnote-7) un pielāgots augstākās izglītības infrastruktūras modernizēšanai un pilnveidei*.*  Pakalpojumu sniegšanas nominālā veiktspēja atbalstītajā augstākās izglītības infrastruktūrā un/vai modernizējamās studiju programmās ir augstākās izglītības institūcijas modernizējamo STEM, t.sk. medicīnas un radošās industrijas, studiju programmu maksimālā ietilpība/ veiktspēja (studējošo skaits), kādu augstākās izglītības institūcija var nodrošināt projekta īstenošanas pabeigšanas gadā, ņemot vērā augstākās izglītības institūcijas veiktos pasākumus 8.1.1.SAM projekta ietvaros.  Aprēķini tiek veikti, balstoties uz augstākās izglītības institūciju prognozēto kopējo studējošo skaitu konkrētajās modernizēt plānotajās STEM, t.sk. medicīnas un radošās industrijas, studiju programmās projekta īstenošanas pabeigšanas gadā.  *Datu avots*: projektu dati  *Apkopošanas biežums un ieguves metodoloģija[[8]](#footnote-8):*  Reizi gadā/ projektu uzraudzības dati.  *Starpposma vērtība 2018:* ***0***  Projektu atlasi plānots uzsākt ne ātrāk kā 2016.gadā pēc SF 2007.-2013.g. plānošanas perioda AII infrastruktūras modernizācijas projektu noslēgšanās un to ex-post novērtējuma, un projektus īstenot vidēji 2-4 gadus. Līdz 2018.gada beigām augstākās izglītības institūciju īstenotajos infrastruktūras modernizācijas projektos varētu tikt izstrādāti būvdarbu tehniskie projekti un/ vai noslēgušies būvdarbu iepirkumi (ja attiecināms) un iespējams uzsākti būvdarbi, noslēgti līgumi par aprīkojuma iegādi. Plānots, ka AII infrastruktūras modernizācija noslēgtos 2019., 2020.gadā, attiecīgi netiek plānota iznākuma rādītāja starpposma vērtība.  *Mērķis 2023*:  **29 900**  *Mērķa vērtības noteikšanas principi/metodoloģija*:  Mērķa vērtība noteikta, balstoties uz augstākās izglītības institūciju prognozēto kopējo studējošo skaitu konkrētajās modernizēt plānotajās STEM, t.sk. medicīnas un radošās industrijas, studiju programmās projekta īstenošanas pabeigšanas gadā, kas kopā veido 29 900 personas.  Ņemot vērā nozares risināmos uzdevumus un plānotās ES fondu investīcijas[[9]](#footnote-9), vidējās indikatīvās studiju programmu modernizācijas izmaksas uz vienu studējošo 8.1.1.SAM ietvaros ir 1 493 *euro*.  *Iznākuma rādītājam sasniegšanai paredzētais finansējums**[[10]](#footnote-10):*  44 641 656 EUR  *Darbība, kas liek uzskatīt mērķa vērtību par izpildītu*:  Personu skaitu aprēķina, ja ir izpildīts viens no šādiem nosacījumiem: 1) nodotas ekspluatācijā telpa vai telpas, kurās ir jānorisinās mācību procesam (ja ir plānoti būvdarbi), vai telpas ir modernizētas (ja ir modernizējamas telpas), un tajās ir iespējams nodrošināt mācību apguvi, 2) iegādāta un uzstādīta materiāltehniskā bāze, kas ir nepieciešama izglītības programmas apguvei. | *Starpposma vērtība 2018. gadam:*  11 160 414 EUR  *Mērķis 2023. gadam (vienāds ar 100 % no SAM paredzētā kopējā finansējuma):*  44 641 656 EUR  *Starpposma vērtības noteikšanas aprēķins:*  Līdz 2018.gada beigām augstākās izglītības institūciju īstenotajos infrastruktūras modernizācijas projektos varētu tikt izstrādāti būvdarbu tehniskie projekti un/ vai noslēgušies būvdarbu iepirkumi (ja attiecināms) un iespējams uzsākti būvdarbi, noslēgti līgumi par aprīkojuma iegādi. Plānots, ka AII infrastruktūras modernizācija noslēgtos 2019., 2020.gadā.  Ņemot vērā 2007. – 2013.gada plānošanas periodā līdzīgu projektu īstenošanas progresu, plānots, ka līdz 2018.gada beigām varētu tikt apgūti aptuveni 25% no plānotā finansējuma. |

1. Finanšu rādītāju mērvienība - *Starpposma vērtība 2018. gadam ir attiecināmie izdevumi EUR sertificējošās iestādes uzskaites sistēmā, līdz 30.06.2019. sertificētie izdevumi, kas finansējuma saņēmējiem radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu.* [↑](#footnote-ref-1)
2. <http://likumi.lv/doc.php?id=252142> 6. un 7.pielikums [↑](#footnote-ref-2)
3. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-3)
4. Dati par augstākās izglītības institūcijām, kas īsteno STEM studiju programmas. [↑](#footnote-ref-4)
5. Dati par modernizētajām STEM studiju programmām. [↑](#footnote-ref-5)
6. 3.1.2.1.1.apakšaktivitātē kopā tika īstenots 31 projekts. Atlikušie 12 projekti, kas netiek skaitīti šajā rādītājā, paredz ieguldījumus 1.līmeņa augstākās izglītības studiju programmās. [↑](#footnote-ref-6)
7. Rādītāja definīcija noteikta Eiropas Komisijas vadlīniju “Guidance document on Monitoring and Evaluation” 1.pielikumā; pieejamas http://ec.europa.eu/regional\_policy/sources/docoffic/2014/working/wd\_2014\_en.pdf [↑](#footnote-ref-7)
8. ESF gadījumā ne visiem rādītājiem ir jābūt saistītiem ar konkrētu mērķa vērtību (īpaši kopējo rādītāju gadījumā). Aprēķina metodoloģiju nepieciešamas noradīt tikai tiem ESF rādītājiem, kuriem noteikti kvantificēti mērķi. ERAF/ KF gadījumā mērķi nosakāmi un to aprēķina metodoloģija nepieciešama visiem rādītājiem. [↑](#footnote-ref-8)
9. Izglītības attīstības pamatnostādņu 2014.-2020.gadam paredzēto uzdevumu un pasākumu plāns Rīcības virzienam 1.3. “21.gs. atbilstīgas izglītības vides un izglītības procesa nodrošināšana (3.uzdevums) [↑](#footnote-ref-9)
10. Iznākuma rādītāju paredzētā finansējuma summa sastāda 100 % no atbilstošajam specifiskajam atbalsta mērķim paredzētā finansējuma. Ja vairāki iznākuma rādītāji ir savstarpēji saistīti un nav iespējams nodalīt finansējumu katram no rādītājiem, tad tiem abiem norādāma vienāda summa, aprakstā norādot, kuri SAM iznākuma rādītāji ir saistīti vai pārklājas. [↑](#footnote-ref-10)