**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-1)** |
| 3. Mazo un vidējo komersantu konkurētspēja | 3.4. investīcijas institucionālajās spējās un efektīvā valsts pārvaldē un publiskajos pakalpojumos valsts, reģionālajā un vietējā līmenī, lai panāktu reformas, labāku regulējumu un labu pārvaldību | 3.4.2. Valsts pārvaldes profesionālā pilnveide un sociālā dialoga attīstība labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās  **(Fonds - ESF)** | *Nosaukums un mērvienība*:  r.3.4.2.a **Profesionālo kompetenci paaugstinājušo personu skaits labāka regulējuma izstrādē MVK atbalsta, korupcijas novēršanas un ēnu ekonomikas mazināšanas jomās, personas**  *Definīcija**[[2]](#footnote-2):*  Rādītājs raksturo apmācību dalībniekiem izsniegto sertifikātu par kompetences paaugstināšanu skaitu (nevis unikālo dalībnieku skaitu). Sertifikāti tiks izsniegti valsts pārvaldes darbiniekiem, kuri, apgūstot mācību programmu, mācību noslēgumā kārto zināšanu pārbaudes testu un, iegūstot sekmīgu novērtējumu, rezultātā ir paaugstinājuši profesionālo kompetenci labāka regulējuma izstrādē mazo un vidējo saimnieciskās darbības veicēju atbalsta, korupcijas novēršanas un ēnu ekonomikas mazināšanas jomās.  *Bāzes vērtība un tās noteikšanas gads*:  823 (2013)  Bāzes vērtības noteikšanā tika uzskaitīti valsts pārvaldes nodarbinātie, kuri 2013.gadā ir piedalījušies VAS organizētajos apmācību kursos (galvenokārt svešvalodu apmācības un iekšējo auditoru sertificēšanas kursi) un mācību noslēgumā kārtojuši zināšanu pārbaudes testu kā rezultātā, iegūstot sekmīgu novērtējumu, ir paaugstinājuši profesionālo kompetenci. Kopumā uzskaitīti nodarbinātie no 26 institūcijām, kam ir ietekme uz labāka regulējuma izstrādi mazo un vidējo saimnieciskās darbības veicēju atbalsta, korupcijas novēršanas un ēnu ekonomikas mazināšanas jomās.  *Datu avots*:  Projektu uzraudzības dati.  *Apkopošanas biežums un ieguves metodoloģija[[3]](#footnote-3):*  1. reizi gadā, veicot apmācību dalībniekiem izsniegto sertifikātu uzskaiti apmācību pasākumu laikā.  *Mērķis 2023* 4 733sertifikāti  *Mērķa vērtības noteikšanas principi/metodoloģija*:  Mērķis noteikts, ņemot par pamatu vēsturisko pieredzi 2007.-2013.gada plānošanas periodā apmācību organizēšanā, ņemot vērā specifisko mācību kursu apmeklējumu intensitāti un balstoties uz Valsts administrācijas skolas (VAS) sniegto informāciju par valsts pārvaldes iestāžu definētajām ikgadējām mācību vajadzībām un VAS apmācītajiem valsts pārvaldes darbiniekiem vidēji gadā, kā arī ņemot vērā valsts tiešās pārvaldes iestādēs un to padotības iestādēs, Korupcijas novēršanas un apkarošanas birojā un ar korupcijas risku saistītajās valsts pārvaldes iestādēs nodarbināto skaitu, kuri potenciāli varētu piedalīties apmācībās. Tā kā līdzšinējā laika posmā eksaminēšanas procesa rezultātā profesionālo kompetenci paaugstinājušo personu skaits nav ticis uzskaitīts, tad rezultāta rādītājs noteikts, veicot indikatīvu aprēķinu un, pieņemot, ka aptuveni 25% no kopējā mācību dalībnieku skaita būs sekmīgi nokārtojuši gala pārbaudījumu mācību noslēgumā un tādējādi paaugstinājuši profesionālo kompetenci. | ***IR1*** *nosaukums un mērvienība*:  i.3.4.2.a **Apmācīto personu skaits labāka regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās, personas**  *Definīcija*2*:* Rādītājs raksturo apmeklējumu skaitu apmācībās (nevis unikālo dalībnieku skaitu), t.i., rādītājs parāda, cik reizes apmācību dalībnieki ir piedalījušies apmācībās par labāka regulējuma izstrādi mazo un vidējo saimnieciskās darbības veicēju atbalsta, korupcijas novēršanas un ēnu ekonomikas mazināšanas jomās. Apmācības paredzētas tiešās valsts pārvaldes iestāžu darbiniekiem un to padotības iestādēm, kā arī Korupcijas novēršanas un apkarošanas biroja un ar korupcijas risku saistīto valsts pārvaldes iestāžu nodarbinātajiem.  3.4.2. specifiskā atbalsta mērķa gadījumā par darbību ir uzskatāms projekts un attiecīgi projektu līmenī notiks uzraudzības rādītāju uzskaite. Specifiskā atbalsta mērķa ietvaros tiek plānots īstenot trīs darbības/projektus:  • valsts pārvaldes iestādēs nodarbināto profesionālās pilnveides projekts labāka regulējuma izstrādē mazo un vidējo komersantu atbalsta jomā;  • valsts pārvaldes iestāžu augstākā līmeņa vadītāju profesionālās pilnveides projekts labāka regulējuma izstrādē mazo un vidējo komersantu atbalsta jomā;  • valsts pārvaldes iestādēs nodarbināto profesionālās pilnveides projekts korupcijas novēršanas un ēnu ekonomikas mazināšanas jomā.  *Datu avots*: Projektu uzraudzības dati  *Apkopošanas biežums un ieguves metodoloģija[[4]](#footnote-4):* 1 reizi gadā, veicot informācijas apkopošanu no projektu progresa pārskatiem.  *Informācija par datiem:* 3.4.2.1. pasākumā darbības līmenis ir noteikts projekts, kopumā pasākuma ietvaros ir plānoti 4 projekti.  *Starpposma vērtība 2018:* 5027  *Mērķis 2023*: 29 795  *Mērķa vērtības noteikšanas principi/metodoloģija*: Mērķis noteikts, ņemot par pamatu vēsturisko pieredzi 2007. -2013. gada plānošanas periodā apmācību organizēšanā - Valsts administrācijas skolas (VAS) mācību kursu kopējo dalībnieku skaitu (36 117) šajā periodā, specifisko mācību kursu apmeklējumu intensitāti un balstoties uz VAS sniegto informāciju par valsts pārvaldes iestāžu definētajām ikgadējām mācību vajadzībām un VAS apmācītajiem valsts pārvaldes darbiniekiem vidēji gadā, kā arī ņemot vērā valsts tiešās pārvaldes iestādēs un to padotības iestādēs, Korupcijas novēršanas un apkarošanas birojā un ar korupcijas risku saistītajās valsts pārvaldes iestādēs nodarbināto skaitu (kopējais amatpersonu skaits, kas veic kontroles funkciju ēnu ekonomikas apkarošanas kontekstā (amatu klasifikatora 26.3.saime) - 13 371), kuri potenciāli varētu piedalīties apmācībās.  *Iznākuma rādītājam sasniegšanai paredzētais finansējums**[[5]](#footnote-5):* 8 181 616 EUR  3.4.2.1.pasākuma ietvaros iznākuma un rezultāta rādītāju sasniegšana ir savstarpēji cieši saistīta, piedaloties apmācībās, apmācītajai personai tiek izsniegts apliecinājums par dalību vai sertifikāts par kompetences paaugstināšanu.  Sertifikāts par kompetences paaugstināšanu tiek izsniegts, ja mācību moduļa ietvaros ir vidēji noklausīti 3 apmācību kursi un ir veiksmīgi nokārtots gala pārbaudījums. Katrs apmācību kurss tiek klasificēts pa mācību tēmām, kopā veidojot kompleksu apmācību programmu, ko ietver apmācību modulī, tāpēc aprēķinā tiek pieņemts, ka katra apmācību kursa izmaksas ir skatāmas atsevišķi un apmācību kursu kopskaits ietekmē moduļa kopējās izmaksas.  Iznākuma rādītājā uzskaita visas projekta ietvaros apmācītās personas, arī tās, kuras ir apmācītas un kārtojušas pārbaudījumu, tas nozīmē, ka visi rezultāta rādītāji tiek uzskaitīti arī iznākuma rādītājos.  3.4.2.1. pasākuma rezultāta rādītājs ir noteikts 4 733 sertifikāti, līdz ar to tas sastāda 14 199 vienības (4 733 sertifikāti x 3 apmācību kursi).  Vienas vienības izmaksas veidojas no noteiktā iznākuma rādītāja, kas sastāda 29 795, kur 4 733 ir rezultāta rādītājs (29 983-4 733=25 062, rādītājs bez rezultāta rādītāja), apmācītas personas. Vienas vienības izmaksu aprēķins: 8 181 616 euro /(25 062+14 199) apmācīto personu skaits = **208,40 euro par apmācību vienību**. | *Starpposma vērtība 2018. gadam:* 3 339 851 EUR  *Mērķis 2023. gadam (vienāds ar 100 % no SAM paredzētā kopējā finansējuma):*  10 081 616 EUR  *Starpposma vērtības noteikšanas aprēķins:* Aprēķina pamatā ir pieņēmums, ka paredzamais ES fondu finanšu rādītāju progress līdzināsies vēsturiskajam 2007.-2013.gada apguves tempam, kā arī pieņēmums, ka 2014.-2020. plānošanas periodā līdzekļu apguve uzsāksies ātrākais 2015.gada vidū. 2011.gadā izmaksātais ES fondu apmērs bija 33%, kas ir ņemts vērā aprēķinot starpposma vērtību 2018.gadam, bet papildus tā ir palielināta par 207 687 EUR, ņemot vērā, ka 3.4.2.SAM ietvaros tiek palielināts finansējums un iesaistīti papildus finansējuma saņēmēji – sociālie partneri LBAS un LDDK. Balstoties uz iepriekšminēto informāciju, tiek aprēķināta arī starpposma vērtība 2018.gadam.  10 081 616 \*33,13% = 3 339 851 EUR |
| *Nosaukums un mērvienība*:  r.3.4.2.b **Nozaru darba devēju un darba ņēmēju organizāciju noslēgto ģenerālvienošanās skaits**  *Definīcija[[6]](#footnote-6):*  Rādītājs raksturo noslēgto ģenerālvienošanos attiecīgo nozaru darba devēju un darba ņēmēju organizāciju starpā skaitu.  *Bāzes vērtība un tās noteikšanas gads*: 1 (2013)  *Datu avots*: Projektu uzraudzības dati  *Apkopošanas biežums un ieguves metodoloģija[[7]](#footnote-7):* 1 reizi gadā, veicot informācijas apkopošanu no projektu progresa pārskatiem.  *Mērķis 2023*: 5 ģenerālvienošanās  *Mērķa vērtības noteikšanas principi/metodoloģija*:  Ģenerālvienošanās paredzēts noslēgt piecās nozarēs (kokrūpniecība, ķīmiskā rūpniecība un tās saskarnozares, būvniecība, transports un loģistika, telekomunikācijas un sakari), kuras identificētas kā problemātiskas un kuru ietvaros pastiprināti nepieciešams veicināt sociālā dialoga attīstību, un par ko vienlaikus vienojušās arī darba devēju un darba ņēmēju organizācijas.  Lai varētu uzskatīt, ka ģenerālvienošanās noslēgšana ir sasniegusi plānoto rezultātu un ir veicinājusi godīgu uzņēmējdarbību un konkurētspēju starp uzņēmumiem nozarē, kā arī efektīvu nodokļu kontroli, tad:  - ģenerālvienošanās obligāti ir jāiekļauj nosacījums par minimālo darba samaksu nozarē, kā arī vismaz vēl viens no sekojošiem nosacījumiem, bet tā izvēle ir atkarīga no nozares specifikas: darba laiks, apmācības un kvalifikācijas celšanas iespējas, profesionālās kvalifikācijas un izglītības standarti, atvaļinājumi, apdrošināšana, bezdarba un pensiju fondi, darba aizsardzības regulējums, darba un ģimenes dzīves saskaņošana, bērnu pieskatīšanas iespējas;  - tām ir jābūt spēkā trīs gadus pēc projekta beigām;  - nozares ģenerālvienošanās parakstītāju pušu reprezentivitātes procents ir vismaz 20%. | ***IR1*** *nosaukums un mērvienība*:  i.3.4.2.b **Noorganizēto pasākumu skaits nozaru darba devēju un darba ņēmēju organizāciju iesaistē sociālajā dialogā**  *Definīcija*2*:* Rādītājs raksturo organizēto apmācību, semināru, konferenču un citu pasākumu skaitu nozaru darba devēju un darba ņēmēju organizāciju iesaistei sociālajā dialogā.  *Datu avots*: Projektu uzraudzības dati  *Apkopošanas biežums un ieguves metodoloģija[[8]](#footnote-8):* 1 reizi gadā, veicot informācijas apkopošanu no projektu progresa pārskatiem.  *Informācija par datiem:* 3.4.2.2. pasākumā darbības līmenis ir noteikts projekts, kopumā pasākuma ietvaros ir plānoti 2 projekti.  *Starpposma vērtība 2018:* 5  *Mērķis 2023*: 25  *Mērķa vērtības noteikšanas principi/metodoloģija*: Mērķis noteikts, ņemot par pamatu sociālo partneru kapacitāti un vēsturisko pieredzi sadarbībā ar šīm organizācijām 2007. -2013. gada plānošanas periodā ESF projektu ieviešanā, kā arī pasākuma ietvaros noslēdzamo ģenerālvienošanos skaitu, pieejamo finansējumu un projektu īstenošanas kopējo laiku un faktu, ka projektu prognozējamais uzsākšanas laiks ir 2017.gada pirmais ceturksnis.  *Iznākuma rādītājam sasniegšanai paredzētais finansējums[[9]](#footnote-9):*1 500 000 EUR  3.4.2.2.pasākuma ietvaros, lai tiktu sasniegts rezultāta rādītājs noslēgtas 5 ģenerālvienošanās ir nepieciešams veikt virkni pasākumu, kas ir noteikts kā iznākuma rādītājs šī pasākuma ietvaros un kas veicinās izpratni par ģenerālvienošanās nepieciešamību, nodrošinās ģenerālvienošanās iekļaujamā satura kvalitatīvu izstrādi un nodrošinās tās noslēgšanu prioritāri noteiktajās nozarēs.  Vienas vienības izmaksas aprēķins: 1 500 000 euro / 5 ģenerālvienošanās = **300 000 euro par vienību.** |
|  |  |  |  | ***IR1*** *nosaukums un mērvienība*:  i.3.4.2.c **Institūciju skaits, kurā īstenota pakalpojumu sniegšanas organizēšanas pārveide**  *Definīcija*2*:* Rādītājs raksturo valsts pārvaldes institūciju skaitu, kurās pilotprojekta veidā tiktu īstenota pakalpojumu sniegšanas organizēšanas pārveide. Paredzams, ka trīs institūcijās pilotprojekti tiktu vērsti uz pakalpojumu sniegšanu komersantu vajadzību sekmīgākai apmierināšanai, bet divās tie tiktu vērsti uz pakalpojumu sniegšanu iedzīvotāju vajadzību sekmīgākai apmierināšanai. Uz pilotprojektu rezultātu pamata tiktu izstrādāta, aprobēta un apstiprināta publisko pakalpojumu sniegšanas procesu pārveides metodoloģija.  *Datu avots*: Projektu uzraudzības dati  *Apkopošanas biežums un ieguves metodoloģija[[10]](#footnote-10):* 1 reizi gadā, veicot informācijas apkopošanu no projektu progresa pārskatiem.  *Starpposma vērtība 2018:* 0  *Mērķis 2023*: 5  *Mērķa vērtības noteikšanas principi/metodoloģija*: Mērķis noteikts, ņemot vērā pieejamo finansējumu, citu valstu pieredzi publisko pakalpojumu sniegšanas procesu pārveides metodoloģijas izstrādē un pilotprojektu īstenošanai nepieciešamo kopējo laiku. Paredzams, ka projekta prognozējamais uzsākšanas laiks ir 2018.gada pirmais ceturksnis, kā rezultātā nebūs iespējams pilnībā noslēgt nevienu no pilotprojektiem uz starpposma vērtības noteikšanas brīdi un tādējādi starpposma vērtība iznākuma rādītājam uz 2018.gadu netiek noteikta.  *Iznākuma rādītājam sasniegšanai paredzētais finansējums[[11]](#footnote-11):*400 000 EUR |  |

1. Finanšu rādītāju mērvienība - *attiecināmie izdevumi EUR sertificējošās iestādes uzskaites sistēmā. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu.* [↑](#footnote-ref-1)
2. Nav nepieciešama definīcija ja izmantots kopējais rādītājiem (lietot precīzus rādītāja nosaukumus), izņemot tos kopējos rādītājus, kuriem definīcijas atrunājamas nacionālā līmenī (piem. neaizsargātās grupas). [↑](#footnote-ref-2)
3. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-3)
4. ESF gadījumā ne visiem rādītājiem ir jābūt saistītiem ar konkrētu mērķa vērtību (īpaši kopējo rādītāju gadījumā). Aprēķina metodoloģiju nepieciešamas noradīt tikai tiem ESF rādītājiem, kuriem noteikti kvantificēti mērķi. ERAF/ KF gadījumā mērķi nosakāmi un to aprēķina metodoloģija nepieciešama visiem rādītājiem. [↑](#footnote-ref-4)
5. Iznākuma rādītāju paredzētā finansējuma summa sastāda 100 % no atbilstošajam specifiskajam atbalsta mērķim paredzētā finansējuma. Ja vairāki iznākuma rādītāji ir savstarpēji saistīti un nav iespējams nodalīt finansējumu katram no rādītājiem, tad tiem abiem norādāma vienāda summa, aprakstā norādot, kuri SAM iznākuma rādītāji ir saistīti vai pārklājas. [↑](#footnote-ref-5)
6. Nav nepieciešama definīcija ja izmantots kopējais rādītājiem (lietot precīzus rādītāja nosaukumus), izņemot tos kopējos rādītājus, kuriem definīcijas atrunājamas nacionālā līmenī (piem. neaizsargātās grupas). [↑](#footnote-ref-6)
7. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-7)
8. ESF gadījumā ne visiem rādītājiem ir jābūt saistītiem ar konkrētu mērķa vērtību (īpaši kopējo rādītāju gadījumā). Aprēķina metodoloģiju nepieciešamas noradīt tikai tiem ESF rādītājiem, kuriem noteikti kvantificēti mērķi. ERAF/ KF gadījumā mērķi nosakāmi un to aprēķina metodoloģija nepieciešama visiem rādītājiem. [↑](#footnote-ref-8)
9. Iznākuma rādītāju paredzētā finansējuma summa sastāda 100 % no atbilstošajam specifiskajam atbalsta mērķim paredzētā finansējuma. Ja vairāki iznākuma rādītāji ir savstarpēji saistīti un nav iespējams nodalīt finansējumu katram no rādītājiem, tad tiem abiem norādāma vienāda summa, aprakstā norādot, kuri SAM iznākuma rādītāji ir saistīti vai pārklājas. [↑](#footnote-ref-9)
10. ESF gadījumā ne visiem rādītājiem ir jābūt saistītiem ar konkrētu mērķa vērtību (īpaši kopējo rādītāju gadījumā). Aprēķina metodoloģiju nepieciešamas noradīt tikai tiem ESF rādītājiem, kuriem noteikti kvantificēti mērķi. ERAF/ KF gadījumā mērķi nosakāmi un to aprēķina metodoloģija nepieciešama visiem rādītājiem. [↑](#footnote-ref-10)
11. Iznākuma rādītāju paredzētā finansējuma summa sastāda 100 % no atbilstošajam specifiskajam atbalsta mērķim paredzētā finansējuma. Ja vairāki iznākuma rādītāji ir savstarpēji saistīti un nav iespējams nodalīt finansējumu katram no rādītājiem, tad tiem abiem norādāma vienāda summa, aprakstā norādot, kuri SAM iznākuma rādītāji ir saistīti vai pārklājas. [↑](#footnote-ref-11)