**Tabula 1 Rādītāju pase investīciju prioritātes specifiskajiem mērķiem**

| **Prioritā-rais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-2)** |
| --- | --- | --- | --- | --- | --- |
| 8. Izglītība, prasmes un mūžizglītība | 8.1. Investīcijas izglītībā un apmācībā, tostarp profesionālajā apmācībā, lai nodrošinātu prasmju apgūšanu un mūžizglītību, attīstot izglītības un apmācības infrastruktūru | SAM formulējums 8.1.3.: Palielināt modernizēto profesionālās izglītības iestāžu skaitu  (ERAF) | *Nosaukums un mērvienība*: r.8.1.3.a (R62) Pilnībā modernizētu profesionālās izglītības iestāžu īpatsvars to kopskaitā, %  *Definīcija**[[2]](#footnote-3):* Pilnībā modernizētu profesionālās izglītības iestāžu[[3]](#footnote-4) (turpmāk - PII) īpatsvars to kopskaitā.  *Bāzes vērtība un tās noteikšanas gads*: 16,33% (2014.gads)  *Datu avots*:  Projektu dati, IZM dati  *Apkopošanas biežums un ieguves metodoloģija[[4]](#footnote-5):*  Divas reizes plānošanas periodā  Bāzes vērtība noteikta uz 2014.gadu, kad būs noslēgušies vairāki ES fondu plānošanas perioda 2007.-2013.gadam darbības programmas "Infrastruktūra un pakalpojumi" papildinājuma 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" pirmās un otrās projektu iesniegumu atlases kārtas projekti, kuru ietvaros atbilstoši aktivitātes nosacījumiem un PII vajadzībām tiks modernizētas 8 PII no visām 49 profesionālās izglītības iestādēm[[5]](#footnote-6), t.i. 8/49\*100=16,33%  *Mērķis 2023*:  70-80%  *Mērķa vērtības noteikšanas principi/metodoloģija*:  Saskaņā ar DP 2014.-2020.gada plānošanas periodā plānots turpināt PII, it īpaši profesionālās izglītības kompetences centru (turpmāk – PIKC) modernizāciju. Plānots nodrošināt mācību vides atbilstību tautsaimniecības nozaru attīstībai, atbalstu piešķirot tādu profesionālās izglītības programmu īstenošanai, kas nesaņēma atbalstu struktūrfondu plānošanas periodā 2007.- 2013.gadam, tādu PII modernizācijas pilnai pabeigtībai, kurām ir PIKC statuss un kuras izveidotas, reorganizējot vairākas PII[[6]](#footnote-7), kā arī jaunu, reģiona ekonomiskās attīstības vajadzībās balstītu profesionālās izglītības programmu izveidei.  Rādītāja mērķa vērtība noteikta, ņemot vērā šādus pieņēmumus:   1. kopā laika posmā no 2008.gada līdz 2023.gadam ES fondu atbalstu būs saņēmušas un tiks nodrošināta modernizācija 24-25[[7]](#footnote-8) no visu 41 PII[[8]](#footnote-9) kopskaita (IZM (23) + KM (11) + LM (1)+ Pašv (6)); 2. PII kopskaits, ņemot vēra PII optimizācijas pasākumus, 2023.gadā būs attiecīgi samazinājies.   *Darbība, kas liek uzskatīt mērķa vērtību par izpildītu*:  PII ir uzskatāma par pilnībā modernizētu, ja, ievērojot ierobežojumus PII plānotā finansējuma apmēram un atbalstāmajām darbībām[[9]](#footnote-10), laikā kopš 2008.gada ir veikti ieguldījumi ar attiecīgo nozaru asociācijām saskaņota aprīkojuma profesionālās izglītības programmām prioritārās izglītības tematiskajās jomās vai programmu grupās iegādei un i PII infrastruktūras (mācību kabinetu, mācību laboratoriju, koplietošanas telpu, tai skaitā sporta un dienesta viesnīcu infrastruktūras) un teritorijas labiekārtošanā*(ja tādi ir plānoti)* . | *IR1 nosaukums un mērvienība*:  i.8.1.3.a (I45) Pakalpojumu sniegšanas veiktspēja atbalstītajā profesionālās izglītības infrastruktūrā, personu skaits  *Definīcija*2*:*  Balstīts uz ERAF kopējā rādītāja CO35 definīciju[[10]](#footnote-11). Pakalpojumu sniegšanas nominālā veiktspēja 8.1.3. SAM atbalstītajā profesionālās izglītības infrastruktūrā.    Pakalpojumu sniegšanas nominālā veiktspēja atbalstītajā profesionālās izglītības infrastruktūrā un/vai modernizējamās izglītības programmā ir maksimālā ietilpība/ veiktspēja (personu skaits), kādu PII var nodrošināt projekta īstenošanas pabeigšanas gadā, ņemot vērā PII veiktos pasākumus 8.1.3.SAM projekta ietvaros.  *Datu avots*: projektu dati  *Apkopošanas biežums un ieguves metodoloģija[[11]](#footnote-12):*  Reizi gadā/projektu uzraudzības dati  *Starpposma vērtība 2018:*  *4 000 (37%)*  Plānots, ka 2018.gadā būs pabeigtas atbalstāmās darbības daļā no profesionālās izglītības iestādēm, t.i. *nodotas ekspluatācijā telpa vai telpas[[12]](#footnote-13), kurās jānorisinās mācību procesam (ja plānoti būvdarbi), vai telpas ir modernizētas ((ja ir modernizējamas telpas) un tajās ir iespējams nodrošināt mācību apguvi, vai iegādāta un uzstādīta materiāltehniskā bāze[[13]](#footnote-14), kas ir nepieciešama izglītības programmas apguvei* un modernizētā profesionālās izglītības infrastruktūra būs pieejama 37% PII audzēkņu no kopējās iznākuma rādītāja vērtības.  *Darbība, kas liek uzskatīt mērķa vērtību par izpildītu*:  Personu skaitu aprēķina ja ir izpildīts viens no šādiem nosacījumiem: *1) nodotas ekspluatācijā telpa vai telpas, kurās jānorisinās mācību procesam (ja plānoti būvdarbi), vai telpas ir modernizētas ((ja ir modernizējamas telpas) un tajās ir iespējams nodrošināt mācību apguvi, 2) iegādāta un uzstādīta materiāltehniskā bāze, kas ir nepieciešama modernizējamo izglītības programmu apguvei.*  *Mērķis 2023*:  10 800  *Mērķa vērtības noteikšanas principi/metodoloģija*:  Rādītāja mērķa vērtība noteikta ņemot vērā šādus pieņēmumus:  SAM 8.1.3. ietvaros paredzēts modernizēt 25 PII[[14]](#footnote-15), no kurām divas PII iekļautas snieguma rezervē un tiks modernizētas tikai pēc pozitīva Eiropas Komisijas lēmuma par snieguma ietvara izpildi. Pēc PII tīkla reformas īstenošanas, kā arī ievērojot normatīvajos aktos par PIKC statusa piešķiršanu noteikto[[15]](#footnote-16) , ka audzēkņu skaits IZM resora PII Rīgā jābūt ne mazāk par 800, ārpus Rīgas ne mazāk kā 500 audzēkņi, KM resora PII mākslas un dizaina un mūzikas nozarē ne mazāk kā 90, starpnozarē ne mazāk kā 190 audzēkņi.  Ņemot vērā nozares risināmos uzdevumus un plānotās ES fondu investīcijas[[16]](#footnote-17), vidējās indikatīvās PIKC modernizācijas izmaksas uz vienu audzēkni 8.1.3.SAM ietvaros ir 9702 EUR[[17]](#footnote-18).  *Aktualizētā prognoze par audzēkņu skaitu PII, kuras saņems atbalstu 8.1.3. SAM ietvaros aprēķināta uz normatīvajos aktos noteikto minimālo nepieciešamo audzēkņu skaitu atbilstoši PIKC statusa prasībām:*  *a) SAM 8.1.3. ietvaros paredzēts modernizēt no 23-25 PII;*  *b) saskaņā ar IZM MK noteikumiem Nr.144 par PIKC statusa piešķiršanu:*  *1) profesionālo vidējo izglītību Rīgas PIKC apgūs ne mazāk par 800 izglītojamie - kopā 4 PIKC (kopā 3200 audz.)*  *2)ne mazāk par 500 izglītojamiem – citā administratīvajā teritorijā – kopā 13 PII (6500 audz.)*  *c) saskaņā ar KM MK noteikumiem Nr.495 par PIKC statusa piešķiršanu:*  *1) ne mazāk par 90 izglītojamiem - 3 –PII(kopā 270 audz.);*  *2) ne mazāk par 190 izglītojamiem 2 PII (kopā 380 audz.)*  *(Kopā 650 audz.*  *d) saskaņā ar VARAM rīkojumu (MK 13.10.2015.Protokoll. Nr. 54 32.§.)*  *JAV, Daugavpils Dizaina un mākslas vsk. kopā ne mazāk kā 693 audzēkņiem.*  *e) Cēsu Tehnoloģiju un Dizaina vidusskolai ne mazāk kā 158 audzēkņi*  *Iznākuma rādītājam sasniegšanai paredzētais finansējums**[[18]](#footnote-19):*  104 224 880 EUR | *Starpposma vērtība 2018. gadam:*  *33 454 181*  *EUR ( 32,1 % no SAM 8.1.3. paredzētā kopējā finansējuma)*  *Mērķis 2023. gadam (vienāds ar 100 % no SAM paredzētā kopējā finansējuma):*  104 224 880 EUR  *Starpposma vērtības noteikšanas aprēķins:* Starpposma vērtība aprēķināta ievērojot to, ka:  1) projektu īstenošana 8.1.3.SAM ietvaros sākas 2016.gada 3.-.ceturksnī;  2) projekti iesniegti vidējā gatavības stadijā (t.i., projekta ietvaros iegādājamā mācību aprīkojuma saraksts ir saskaņots ar attiecīgo Nozares ekspertu padomi vai Kultūrizglītības padomi);  3) projektu īstenošana ilgs aptuveni 3 līdz 4 gadus;  4) 2017.gadā pamatā plānots darbs pie būvprojektu izstrādes un pie būvniecības iepirkumu veikšanas, kā arī darbs pie projektos plānoto modernizējamo izglītības programmu aprīkojuma iegādes (tehnisko specifikāciju izstrāde, iepirkumu veikšana), un aktīva būvdarbu veikšana paredzama no 2018.gada (lielākoties uzsākot 2018.gada 1.cet.-2.cet.sākums). ~ līdz 2018.gada beigām izmaksas nepārsniegs 32,1% no kopējā pieejamā 8.1.3.SAM finansējuma (*33 454 181* EUR). |

1. Finanšu rādītāju mērvienība -*Starpposma vērtība 2018. gadam ir attiecināmie izdevumi EUR sertificējošās iestādes uzskaites sistēmā līdz 30.06.2019. sertificētie izdevumi, kas finansējuma saņēmējiem radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. Nosakot finanšu rādītājus, izmanto kopējo SAM piešķirot attiecināmo finansējumu (EUR). Finanšu rādītāji tiešā veidā ir saistīti ar piešķirto līdzekļu apguvi un norāda uz progresu, kādā tie tiek apgūti.*  [↑](#footnote-ref-2)
2. Nav nepieciešama definīcija, ja izmantots kopējais rādītājs (lietot precīzus rādītāja nosaukumus), izņemot tos kopējos rādītājus, kuriem definīcijas atrunājamas nacionālā līmenī (piem. neaizsargātās grupas). [↑](#footnote-ref-3)
3. Tai skaitā profesionālās vidējās kultūrizglītības iestādes. [↑](#footnote-ref-4)
4. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-5)
5. Tai skaitā Izglītības un zinātnes ministrijas, Kultūras ministrijas un Labklājības ministrijas dibinātās profesionālās izglītības iestādes. [↑](#footnote-ref-6)
6. Izņēmums ir Jelgavas Amatu vidusskola Cēsu Tehnoloģiju un Dizaina vidusskola, kurām atbilstoši MK noteikumu Nr.249 33.punktā noteiktajam nav jāiegūst PIKC statuss, lai saņemtu 8.1.3.SAM investīcijas. [↑](#footnote-ref-7)
7. viena 1 IZM PII ir iekļauta snieguma rezervē (precizēta vērtība saskaņā ar Ministru kabineta 15.05.2018. noteikumiem Nr. 281 „Grozījumi Ministru kabineta 2016. gada 19. aprīļa noteikumos Nr. 249 “[Darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi](https://likumi.lv/ta/id/281827-darbibas-programmas-izaugsme-un-nodarbinatiba-8-1-3-specifiska-atbalsta-merka-palielinat-modernizeto-profesionalas-izglitibas-i...)”). [↑](#footnote-ref-8)
8. Prognozē iekļautas Izglītības un zinātnes ministrijas, Kultūras ministrijas un Labklājības ministrijas un pašvaldību dibinātās profesionālās izglītības iestādes. Aprēķinot bāzes vērtību 2014.gadā pašvaldību PII netika iekļautas bāzes vērtībā. Aprēķinot bāzes rādītāja vērtību uz 2023.gadu pašvaldību PII tiek iekļautas bāzes rādītāja vērtībā, jo 8.1.3. SAM ietvaros atbalsts paredzēts pilnīgai PII modernizācijai 3 pašvaldību PII. [↑](#footnote-ref-9)
9. Ierobežojumi plānotajam finansējumam un atbalstāmajām darbībām noteikti darbības programmas „Infrastruktūra un pakalpojumi” papildinājuma 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu uzlabošanai” un 8.1.3.SAM ieviešanas nosacījumos, kā arī nozares ministrijas lēmumā par profesionālās izglītības iestādei noteikto plānoto finansējumu un atbalstāmajām darbībām. [↑](#footnote-ref-10)
10. Rādītāja definīcija noteikta Eiropas Komisijas vadlīniju “Guidance document on Monitoring and Evaluation” 1.pielikumā; pieejamas <http://ec.europa.eu/regional_policy/sources/docoffic/2014/working/wd_2014_en.pdf> [↑](#footnote-ref-11)
11. ESF gadījumā ne visiem rādītājiem ir jābūt saistītiem ar konkrētu mērķa vērtību (īpaši kopējo rādītāju gadījumā). Aprēķina metodoloģiju nepieciešamas noradīt tikai tiem ESF rādītājiem, kuriem noteikti kvantificēti mērķi. ERAF/ KF gadījumā mērķi nosakāmi un to aprēķina metodoloģija nepieciešama visiem rādītājiem. [↑](#footnote-ref-12)
12. Telpas 8.1.3.SAM kontekstā var būt - PII mācību un koplietošanas telpas, tai skaitā veselības punkts, dienesta viesnīca, multifunkcionālā un sporta telpa, kā arī ēku, būvju un āra sporta laukumu infrastruktūras atjaunošana, pārbūve, restaurācija vai jaunu ēku, būvju, āra sporta laukumu būvniecība un to aprīkojuma, mēbeļu, iekārtu un inventāra iegāde, un teritorijas labiekārtošana (atbilstoši Ministru kabineta 2016. gada 19. aprīļa noteikumos Nr. 249 “Darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” īstenošanas noteikumi” (turpmāk - MK noteikumi Nr.249) nosacījumiem). [↑](#footnote-ref-13)
13. Materiāltehniskā bāze 8.1.3.SAM kontekstā – ar atbilstošu nozares ekspertu padomi vai Kultūrizglītības padomi saskaņota aprīkojuma un iekārtu iegāde PII mācību procesa nodrošināšanai prioritāro izglītības tematisko jomu vai programmu grupās, IKT risinājumu ieviešana un aprīkojuma iegāde, PII metodiskā centra funkciju stiprināšana, PII profesionālās izglītības vai profesionālās vidējās kultūrizglītības iestādes dabaszinātņu (fizika, ķīmija, bioloģija) un matemātikas kabinetu iekārtošana vai jaunu kabinetu izveidošana vispārējās vidējās izglītības programmu īstenošanai (10.–12. klase) un ergonomiskas un mūsdienu prasībām atbilstošas PII mācību vides izveide. [↑](#footnote-ref-14)
14. MK noteikumu Nr.249 15.punkts. [↑](#footnote-ref-15)
15. Ministru kabineta 19.03.2013. noteikumi Nr.144 “Profesionālās izglītības kompetences centra statusa piešķiršanas un anulēšanas kārtība” un Ministru kabineta 25.08.2015. noteikumi Nr. 495 “Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā”. [↑](#footnote-ref-16)
16. Izglītības attīstības pamatnostādņu 2014.-2020.gadam paredzēto uzdevumu un pasākumu plāns Rīcības virzienam 1.3. “21.gs. atbilstīgas izglītības vides un izglītības procesa nodrošināšana”. [↑](#footnote-ref-17)
17. Informatīvā ziņojuma „Par paveikto un turpmāko rīcību darbības programmas „Izaugsme un nodarbinātība” specifiskā atbalsta mērķa 8.1.3.„Palielināt modernizēto profesionālās izglītības iestāžu skaitu” īstenošanas nodrošināšanai”(izskatīts MK 2015.gada 24.februāra sēdē ( prot. Nr.10 42.§)) 7.nodaļā “ 8.1.3.SAM infrastruktūras projektu būtiskākie atlases kritēriji” minētie kritēriji, pamatojoties uz kuriem tika uzsākta potenciālo finansējuma saņēmēju attīstības un investīciju stratēģiju 2015.-2020.gadam izvērtēšana un tika noteikti finansējuma saņēmēji 8.1.3.SAM ietvaros. [↑](#footnote-ref-18)
18. Iznākuma rādītāju paredzētā finansējuma summa sastāda 100 % no atbilstošajam specifiskajam atbalsta mērķim paredzētā finansējuma. Ja vairāki iznākuma rādītāji ir savstarpēji saistīti un nav iespējams nodalīt finansējumu katram no rādītājiem, tad tiem abiem norādāma vienāda summa, aprakstā norādot, kuri SAM iznākuma rādītāji ir saistīti vai pārklājas. [↑](#footnote-ref-19)