**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |  |
| --- | --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | | **Iznākuma rādītāji (IR)** | **Finanšu rādītāji[[1]](#footnote-2)** |
| 8. IZGLĪTĪBA, PRASMES UN MŪŽIZGLĪTĪBA | 8.3. Priekšlaicīgas mācību pārtraukšanas samazināšana un novēršana un vienlīdzīgas pieejas veicināšana kvalitatīvai pirmsskolas, pamatskolas un vidusskolas izglītībai, tostarp formālām, neformālām un ikdienējām mācību iespējām, kas ļauj mācības pametušajām personām atsākt izglītības iegūšanu un mācības | 8.3.6. specifiskais atbalsta mērķis: Ieviest izglītības kvalitātes monitoringa sistēmu (ESF)  8.3.6.1.pasākums “Dalība starptautiskos pētījumos”  8.3.6.2.pasākums “Izglītības kvalitātes monitoringa sistēmas ieviešana” | *(1) Nosaukums un mērvienība*:  r.8.3.6.a **Ieviesto izglītības kvalitātes monitoringa sistēmu skaits**  *Definīcija[[2]](#footnote-3):*  Izveidota un ieviesta izglītības kvalitātes monitoringa sistēma  *Bāzes vērtība un tās noteikšanas gads*:  2012.gadā bāzes vērtība: 0  *Datu avots*:  Projekta dati  *Apkopošanas biežums un ieguves metodoloģija[[3]](#footnote-4):*  Projekta īstenošanas noslēgumā  *Mērķis 2023*: 1  *Mērķa vērtības noteikšanas principi/metodoloģija*:  Rādītājs tiks sasniegts 8.3.6.2.pasākuma “Izglītības kvalitātes monitoringa sistēmas ieviešana” rezultātā. 8.3.6.1.pasākums “Dalība starptautiskos pētījumos” sniedz ieguldījumu rādītāja sasniegšanā.  Plānots, ka 2023.gadā būs izveidota izglītības kvalitātes monitoringa sistēma, kas sastāvēs no vismaz šādiem elementiem – augstākā izglītība, profesionālā izglītība, vispārējā izglītība un pirmsskolas izglītība – kas sevī ietvers: 1) izglītības mēŗkus, kuru sasniegšanas mērīšanai tiks izstrādāts rādītāju kopums, 2) prasības, kas pēc būtības atspoguļos izglītības kvalitāti attiecīgajā jomā un balstīsies uz empīrisko pierādījumu apkopojumu un analīzi, 3) rādītāju kopumu, lai pārraudzītu izglītības politikas nosacījumu izpildi, un to piemērošanas vadlīnijas (metodoloģiju), tai skaitā sasaistot to ar esošiem starptautiskiem izglītības politikas rādītājiem.  *Darbība, kas liek uzskatīt mērķa vērtību par izpildītu*  Rādītājs uzskatāms par izpildītu, kad 8.3.6.2.pasākuma ietvaros iepirkumu rezultātā izstrādāts izglītības kvalitātes monitoringa sistēmas un monitoringa rīku apraksts un apstiprināts veiktā iepirkuma gala nodevums. | ***IR1*** *nosaukums un mērvienība*:  i.8.3.6.a **Atbalstīto starptautisko pētījumu skaits**  *Definīcija:*  Starptautisko pētījumu skaits, kuros veikta dalības maksa ESF atbalsta ietvaros (pētījumu skaits)  *Datu avots*:  Projekta dati  *Apkopošanas biežums un ieguves metodoloģija[[4]](#footnote-5):*  Katru gadu, apkopojot projekta datus un projekta īstenošanas noslēgumā  *Starpposma vērtība 2018:* 1  *Mērķis 2023*: 6  *Mērķa vērtības noteikšanas principi/metodoloģija*:  Darbības līmenis projekts. Kopējā mērķa vērtība veidosies no projekta datiem  Rādītājs tiks sasniegts 8.3.6.1.pasākuma “Dalība starptautiskajos pētījumos” ietvaros.  Plānota dalība 6 starptautiskos salīdzinošos izglītības pētījumos: Ekonomiskās sadarbības un attīstības organizācijas Starptautiskās skolēnu novērtēšanas programmas pētījumā (OECD PISA), Ekonomiskās sadarbības un attīstības organizācijas Starptautiskajā mācību vides pētījumā (OECD TALIS), Ekonomiskās sadarbības un attīstības organizācijas Zinātņu doktoru karjeras apsekojumā (OECD SCDH), Starptautiskās izglītības sasniegumu novērtēšanas asociācijas Starptautiskajā lasītprasmes novērtēšanas pētījumā (IEA PIRLS), Ekonomiskās sadarbības un attīstības organizācijas Pieaugušo prasmju novērtējuma programmā (OECD PIAAC), Starptautiskās izglītības sniegumu novērtēšanas asociācijas Matemātikas un dabaszinātņu izglītības attīstības tendenču starptautiskajā pētījumā (IEA TIMSS). Papildus tam 8.3.6.1.pasākuma ietvaros paredzēta dalība Ekonomiskās sadarbības un attīstības organizācijas Izglītības sistēmu indikatoru programmā (OECD INES), kā arī sadarbībā ar Pasaules banku īstenots pētījums par augstākās izglītības pārvaldību.  Atbalstu plānots ieviest viena projekta ietvaros no 2016.gada līdz 2023.gadam.  Indikatīvais finansējuma sadalījums *iznākuma rādītāja sasniegšanai*:  OECD PISA – 0,8 milj. EUR  OECD TALIS – 0,44 milj. EUR  IEA PIRLS – 0,43 milj. EUR  OECD SCDH – 0,09 milj. EUR  OECD INES – 0,29 milj. EUR  IEA TIMSS – 0,26 milj. EUR  OECD PIAAC – 2 milj. EUR  *Darbība, kas liek uzskatīt mērķa vērtību par izpildītu*  Rādītāju uzskata par izpildītu (mērķa vērtību par sasniegtu), kad ir noslēgts līgums ar pētījuma veicējiem un veikts pirmais maksājums par dalību pētījumā. Rādītāja vērtības 2023.gadā sasniegšanu apstiprina veiksmīgi ieviests projekts un īstenoti tā mērķi, t.sk. **veikti projektā plānotie** pētījumi.  ***IR2*** *nosaukums un mērvienība*:  i.8.3.6.b **Atbalstīto nacionāla mēroga pētījumu skaits (Pētījumu skaits)**  *Definīcija:*  ESF atbalsta ietvaros veikto pētījumu skaits  *Datu avots*:  Projekta dati  *Apkopošanas biežums un ieguves metodoloģija:*  Katru gadu, apkopojot projektu datus  *Starpposma vērtība 2018:* 1  *Mērķis 2023*: 9  *Mērķa vērtības noteikšanas principi/metodoloģija*:  Darbības līmenis projekts. Kopējā mērķa vērtība veidosies no projekta datiem  Rādītājs tiks sasniegts 8.3.6.2.pasākuma “Izglītības kvalitātes monitoringa sistēmas izveide” ietvaros.  Plānots izstrādāt iepirkuma veidā izglītības kvalitātes novērtēšanas monitoringa sistēmas aprakstu, kas atspoguļos pētījumu lomu un nozīmi kopējā izglītības kvalitātes novērtēšanas monitoringa sistēmā un sniegs priekšlikumus pētījumu tēmām vispārējā, profesionālā un pieaugušo izglītībā, lai šajās izglītības jomās varētu uzsākt pētījumu īstenošanu. Vienlaikus plānots īstenot 9 pētījumus izglītībā, t.sk. longitudināli, kas aptvers vispārējo (tai skaitā pirmsskolas), profesionālo, pieaugušo un augstāko izglītību un kuru īstenošanā ir iesaistīti studējošie un kuru rezultātā ir sagatavotas zinātniskās publikācijas, veikta citu augstākās izglītības institūciju iepazīstināšana ar pētījumos izmantotajiem datu masīviem un to izmantošanas iespējām, nodrošināta pētījumu rezultātu publiska apspriešana un publicēšana, projekta tiešās un netiešās mērķa grupas informēšana un iesaistīšana pētījumā un informēšana par pētījumu rezultātiem. Pētījumu īstenošanas periods var būt no 5 līdz 36 mēnešiem atkarībā no pētījuma tēmas, rakstura un izmantotajām pētniecības metodēm.  *Iznākuma rādītāja sasniegšanai paredzētais finansējums* 1 601 758 EUR, kas ir 36% no kopējā 8.3.6.2.pasākuma finansējuma, katram pētījumam  paredzot vidēji 0,2 milj. EUR  8.3.6.2.pasākuma kopējais finansējums 4 464 359 EUR, kas ietver indikatīvo finansējumu nacionālo pētījumu īstenošanai 1 601 758 EUR apmērā, kā arī indikatīvo finansējumu izglītības kvalitātes novērtēšanas un monitoringa sistēmas izstrādei un aprobācijai (1 114 580 EUR), izglītības kvalitātes novērtēšanas un monitoringa sistēmas pārvaldības apraksta izstrādei (825 867 EUR), mērķsadarbības un stratēģiskās komunikācijas pasākumu īstenošanai (340 718 EUR) un projekta vadība un īstenošana (581 436 EUR).  *Darbība, kas liek uzskatīt mērķa vērtību par izpildītu*  Rādītāju uzskata par izpildītu (mērķa vērtību par sasniegtu), kad noslēgts līgums ar pētījuma veicēju un veikts pirmais maksājums par pētījuma veikšanu. | | *Starpposma vērtība 2018. gadam:*  1 569 205 (14,19% *SAM paredzētā kopējā finansējuma)*    *Mērķis 2023. gadam (vienāds ar 100 % no SAM paredzētā kopējā finansējuma):*  11 064 359  EUR  *Starpposma vērtības noteikšanas aprēķins:*  1.2.2.3.2.apakšaktivitātes „Atbalsts izglītības pētījumiem” ietvaros tiek nodrošināta dalība OECD PISA, OECD TALIS un ASEM LLL Hub pētījumos. 1.2.2.3.2.apakšaktivitātes īstenošanas beigu termiņš ir 2015.gada 31.oktobris. Lai nodrošinātu dalības nepārtrauktību starptautiskajos salīdzinošajos pētījumos (TALIS un PISA), kā arī iesaistītos citos starptautiskajos pētījumos, 8.3.6.SAM paredzēts uzsākt 2016.gada I pusē. Ņemot vērā, ka OECD PISA, OECD TALIS, OECD PIRLS un SCDH pētījumi ir cikliski, mērķa vērtība pilnībā tiks sasniegta tikai projekta noslēgumā. Plānots, ka līdz 2018.gadam tiks veikta dalības maksa pilnā apmērā vismaz par vienu starptautisko pētījumu. Savukārt Nacionāla līmeņa pētījumus plānots uzsākt 2018.gadā, veicot vismaz vienu pētījumu līdz 2018.gada 31.decembrim.. Ievērojot minēto 2018.gadā plānots apgūt 14,19% no kopējā SAM īstenošanai paredzētā finansējuma. |

1. Finanšu rādītāju mērvienība - *attiecināmie izdevumi EUR sertificējošās iestādes uzskaites sistēmā. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu.* [↑](#footnote-ref-2)
2. Nav nepieciešama definīcija ja izmantots kopējais rādītājiem (lietot precīzus rādītāja nosaukumus), izņemot tos kopējos rādītājus, kuriem definīcijas atrunājamas nacionālā līmenī (piem. neaizsargātās grupas). [↑](#footnote-ref-3)
3. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-4)
4. ESF gadījumā ne visiem rādītājiem ir jābūt saistītiem ar konkrētu mērķa vērtību (īpaši kopējo rādītāju gadījumā). Aprēķina metodoloģiju nepieciešamas noradīt tikai tiem ESF rādītājiem, kuriem noteikti kvantificēti mērķi. ERAF/ KF gadījumā mērķi nosakāmi un to aprēķina metodoloģija nepieciešama visiem rādītājiem. [↑](#footnote-ref-5)