**Tabula 1 Rādītāju pase investīciju prioritātes specifiskajiem mērķiem**

|  |  |  |  |  |  |
| --- | --- | --- | --- | --- | --- |
| **Prioritārais virziens** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-2)** |
| Prioritārais virziens  5. Vides aizsardzība un resursu izmantošanas efektivitāte | Investīciju prioritāte :  5.6. veicināt darbības, lai uzlabotu pilsētvidi, atdzīvinātu pilsētas, atjaunotu un attīrītu pamestas rūpnieciskās teritorijas (tai skaitā pārveidei paredzētās zonas), samazinātu gaisa piesārņojumu un veicinātu trokšņa mazināšanas pasākumus. | SAM formulējums (Fonds - ERAF, ESF vai KF):  5.6.1. veicināt Rīgas pilsētas revitalizāciju, vides kvalitātes uzlabošanos, nodrošinot teritorijas efektīvu sociālekonomisko izmantošanu, dzīves kvalitātes līmeņa paaugstināšanu un investīciju piesaistīšanu, veicot ilgtspējīgus ieguldījumus sabiedrisku objektu un daudzfunkcionālas sabiedriskās infrastruktūras rekonstrukcijā, attīstībā un izveidē. | *1) Nosaukums un mērvienība*:  r.5.6.1.a **Piesaistītas privātās investīcijas atbalstītajās teritorijās 3 gadus pēc projekta pabeigšanas, EUR**  *Definīcija:*  Rādītājs atspoguļo privātās tiešās investīcijas infrastruktūras atjaunošanā un/vai būvniecībā, balstoties uz informāciju par ekspluatācijā nodotajām ēkām. Privāto investīciju apjoms rādītājam tiek aprēķināts pieņemot fiksētu vidējo summu uz 1m2. (šobrīd 1000 EUR) Rādītāja uzraudzības procesā izmaksas uz 1m2 var tikt pārskatītas izrietoši no tirgus situācijas pārskata gados. Ietekmes areāls/teritorija, kurā mērāmas investīcijas tiks definēts izrietoši no konkrēto projektu atrašanās vietas.  *Bāzes vērtība un tās noteikšanas gads*:  150 000 000 EUR (2006-2012) (Ņemot vērā, ka konkrētas apkaimes, kurās tiks veiktas investīcijas vēl nav zināmas, tad bāzes vērtība rādītājam tika noteikta pirms projektu īstenošanas, ņemot vērā Rīgas pašvaldības apkopoto informāciju par veiktajām privātajām tiešajām investīcijām identificētajās degradētajās teritorijās ar lielu degradēto objektu īpatsvaru.  *Datu avots*:  Rīgas pašvaldības informācija  *Apkopošanas biežums un ieguves metodoloģija[[2]](#footnote-3):*  Informācija tiks apkopota 3 gadus pēc projekta īstenošanas beigām  *Mērķis 2023*:  210 000 000 EUR  *Mērķa vērtības noteikšanas principi/metodoloģija*:  Plānotais privāto investīciju pieaugums aprēķināts, izvērtējot attīstāmā objekta ietekmi uz jaunu objektu būvniecību konkrētajā apkaimē. Vidējās būvniecības izmaksas noteiktas, balstoties uz līdzšinējo pieredzi un zināšanām un veicot nelielu nozares ekspertu un uzņēmēju aptaujāšanu. Minētā rādītāja aprēķināšanai un izvērtēšanai izmantojami Rīgas pilsētas Būvvaldes dati. Mērķa vērtības noteikšanā tiek izmantotas fiksēts vidējās investīciju būvniecībā apjoms uz 1 m2 – 1000 EUR.  Darbības, kas liek uzskatīt rādītāju par izpildītu: KM pēc projektu pabeigšanas veikts SAM ietekmes novertējumu, aprēķinot un nosakot plānotā rezultāta rādītāja aktuālo vērtību | ***IR1 nosaukums un mērvienība:***  i.5.6.1.ak (CO38**) Pilsētu teritorijās izveidota vai atjaunota sabiedriskā telpa, m2**  *Definīcija*  Kopējais rādītājs[[3]](#footnote-4)  *Datu avots*:  Projektu informācija  *Apkopošanas biežums un ieguves metodoloģija:*  Informācija tiks apkopota pēc objekta nodošanas ekspluatācijā atbilstoši projekta datiem.  Kopējo rādītāja vērtību Kultūras ministrija apkopo vienu reizi gadā, ņemot vērā finansējuma saņēmēja iesniegto informāciju par iepriekšējā periodā pabeigtajiem projektiem, atbilstoši informācijai, kas pieejama KPVIS par finansējuma saņēmēja iesniegtajiem maksājuma pieprasījumiem.  Darbības, kas liek uzskatīt rādītāju par izpildītu: Ekspluatācijā nodotais būvobjekts  *Starpposma vērtība 2018:*  *0\**  \* tā kā daļa no SAM finansējuma paredzēta ilgtermiņa projektiem, kuri varētu tikt īstenoti līdz 2022.gadam, šādos projektos sasniegtie rādītāji nav iekļaujami starpposma vērtībā, jo nebūs pilnībā pabeigtas darbības  *Mērķis 2023*:  10 000 m2  *Mērķa vērtības noteikšanas principi/metodoloģija*:  Aprēķini balstīti uz projektu (objektu) priekšizpētes datiem, ņemot vērā iepriekšējo pieredzi līdzīgu projektu īstenošanā (2007-2013 periodā 3.4.3.1.aktivitātes “Nacionālas un reģionālas nozīmes daudzfunkcionālu centru izveide” ietvaros īstenotie projekti: „[Liepājas daudzfunkcionālā centra „Lielais dzintars” izveide](http://www.km.gov.lv/lv/es/strukturfondi/aktivitates/3431/skatit/?esprojects_id=14)” – labiekārtota projekta pieguļošā teritorija 2391,5 m2 platībā, projekta „Daudzfunkcionālā centra „Vidzemes mūzikas un kultūras centrs izveide” ietvaros labiekārtota teritorija 1107 m2 platībā, projekta „Austrumlatvijas reģionālais daudzfunkcionālais centrs Rēzeknē” ietvaros labiekārtota teritorija 35 000 m2 platībā), aprēķināts, ka, izveidojot vai atjaunojot sabiedriskās infrastruktūras objektus, vidēji apkārt tiek atjaunota sabiedriskā telpa 13 000 m2 platībā. Vienlaikus ņemot vērā amplitūdu starp lielāko un mazāko projekta rezultātā atjaunotās sabiedriskās telpas platību, kā arī ņemot vērā to, ka aktivitātē plānots īstenot mazāka apjoma projektus, provizoriski izveidojot vairākus sabiedriskus infrastruktūras objektus divās apkaimēs, kā arī ņemot vērā to, ka Rīgas teritorijā kopumā ir blīva apbūve, mērķa vērtība tiek noteikta, ņemot vērā pieredzi viena sabiedriskā infrastruktūras objekta sabiedriskās telpas atjaunošanā, kas vidēji ir 13 000 m2.  *Iznākuma rādītājam sasniegšanai paredzētais finansējums*  67 531 048 EUR  ***IR2 nosaukums un mērvienība:***  i.5.6.1.bk (CO39)**Uzceltas vai atjaunotas sabiedriskās, vai komercēkas pilsētās, m2**  *Definīcija*  Kopējais rādītājs[[4]](#footnote-5)  *Datu avots*:  Projekta informācija  *Apkopošanas biežums un ieguves metodoloģija:*  Kopējo rādītāja vērtību Kultūras ministrija apkopo vienu reizi gadā, ņemot vērā finansējuma saņēmēja iesniegto informāciju par iepriekšējā periodā pabeigtajiem projektiem, atbilstoši informācijai, kas pieejama KPVIS par finansējuma saņēmēja iesniegtajiem maksājuma pieprasījumiem.  Darbības, kas liek uzskatīt rādītāju par izpildītu: Ekspluatācijā nodotais būvobjekts  *Starpposma vērtība 2018:*  *0\**  \* tā kā daļa no SAM finansējuma paredzēta ilgtermiņa projektiem, kuri varētu tikt īstenoti līdz 2022.gadam, šādos projektos sasniegtie rādītāji nav iekļaujami starpposma vērtībā, jo nebūs pilnībā pabeigtas darbības  *Mērķis 2023*:  20 000 m2  *Mērķa vērtības noteikšanas principi/metodoloģija*:  Aprēķini balstīti uz projektu (objektu) priekšizpētes datiem, ņemot vērā iepriekšējo pieredzi līdzīgu projektu īstenošanā (2007-2013 periodā 3.4.3.1.aktivitātes “Nacionālas un reģionālas nozīmes daudzfunkcionālu centru izveide” ietvaros īstenotie projekti: „[Liepājas daudzfunkcionālā centra „Lielais dzintars” izveide](http://www.km.gov.lv/lv/es/strukturfondi/aktivitates/3431/skatit/?esprojects_id=14)” – koncertzāles platība 14 126,20 m2, kopējās projekta izmaksas 33 618 419,16 *euro*, projekta „Daudzfunkcionālā centra „Vidzemes mūzikas un kultūras centrs izveide” – koncertzāles platība 7004,5 m2,kopējās projekta izmaksas - 13 157 266,12 *euro*, projekta „Austrumlatvijas reģionālais daudzfunkcionālais centrs Rēzeknē” koncertzāles platība 11 166m2 , izmaksas 19 905 204,65 *euro)*, aprēķināts, ka 1m2 vidējās izbūves izmaksas sastāda 2 013.64 *euro*, papildus, ņemot vērā būvniecības cenu inflācijas koeficentu (1.06 gadā), vidēji viena m2 izbūves izmaksas, pieņemot, ka projekta īstenošanas ilgums ir 6 gadi, ir 2 435 *euro/*m2 (perioda sākumā izmaksas zemākas, perioda beigās augstākas). Ņemot vērā iepriekš minēto un aktivitātei piešķirto finansējumu, iespējams izbūvēt vidēji 30 000 m2, tomēr, tā kā aktivitātei piešķirtā finansējuma ietvaros paredzēts revitalizēt apkārtējo sabiedrisko telpu 10 000 m2 apmērā, sabiedriskās, publiskās vai komercēkas celtniecībai aktivitātē noteiktā sasniedzamā mērķa vērtība ir 20 000m2.  *Iznākuma rādītājam sasniegšanai paredzētais finansējums*  67 531 048 EUR  ***IR3 nosaukums un mērvienība:***  i.5.6.1.c **Atjaunoto, izveidoto un pārbūvēto sabiedrisko un infrastruktūras objektu skaits.**  *Definīcija:*  Rādītājs uzskaita atjaunoto, izveidoto un pārbūvēto objektu skaitu. Viena projekta ietvaros paredzēts atjaunot, izveidot vai pārbūvēt vismaz vienu sabiedriskās vai inženierinfrastruktūras objektu.  Sabiedrisks vai inženierinfrastruktūras objekts ir infrastruktūras vienība, kas ir būvprojektā noteikta atsevišķa būve vai būves daļa ar nepieciešamajiem inženiertīkliem un ārtelpas labiekārtojumu, kuru var patstāvīgi pieņemt ekspluatācijā atbilstoši spēkā esošajiem normatīvajiem aktiem būvniecības jomā. (atbilstoši Ministru kabineta 2014.gada 19.augusta noteikumu Nr.500 „Vispārīgie būvnoteikumi” 2.6.apakšpunktā definētajam). Par infrastruktūras vienību uzskatāma būve vai būves daļa, kas iekļauj visas tās izbūves vai pārbūves būvniecības kārtas, nepārsniedzot 15 000 000 *euro*.  *Datu avots*:  Projekta informācija  *Apkopošanas biežums un ieguves metodoloģija:*  Informācija tiks apkopota pēc objekta nodošanas ekspluatācijā atbilstoši projekta datiem.  Rādītāja vērtību Kultūras ministrija apkopo vienu reizi gadā, ņemot vērā finansējuma saņēmēja iesniegto informāciju par iepriekšējā periodā pabeigtajiem projektiem, atbilstoši informācijai, kas pieejama KPVIS par finansējuma saņēmēja iesniegtajiem maksājuma pieprasījumiem.  Darbības, kas liek uzskatīt rādītāju par izpildītu: Ekspluatācijā nodotais būvobjekts  *Starpposma vērtība 2018:*  *0\**  \* tā kā daļa no SAM finansējuma paredzēta ilgtermiņa projektiem, kuri varētu tikt īstenoti līdz 2022.gadam, šādos projektos sasniegtie rādītāji nav iekļaujami starpposma vērtībā, jo nebūs pilnībā pabeigtas darbības  *Mērķis 2023*:  12  *Mērķa vērtības noteikšanas principi/metodoloģija*:  Mērķa vērtība noteikta ņemot vērā veikto izpēti par publisku būvju investīciju izmaksām uz vienu m2 2010. – 2015.gadā, konstatējot, ka publisko būvju vidējās izmaksas uz vienu m2 ir 2 000 *euro*. Apkopojot informāciju par 5.6.1.SAM ietvaros plānotajām izbūvējamām publiskajām būvēm, secināms, ka vidēji vienas 5.6.1.SAM infrastruktūras vienības vidējā platība ir 6 000 m2. Tāpat jāņem vērā dati par vienas infrastruktūras vienības noslodzi, jo revitalizējamo teritoriju attīstības stratēģiju ietvaros, veicot programmas īstenošanas izdevumu un ieguvumu analīzi, vienas infrastruktūras vienības noslodze veidotu aptuveni 70% no kopējā maksimālā infrastruktūras vienības noslogojuma, tāpēc, lai nodrošinātu maksimālo infrastruktūras vienību funkcionēšanu, optimālākais ieguldījumu apjoms ir 15 milj*. euro*.  *Iznākuma rādītājam sasniegšanai paredzētais finansējums*  67 531 048 EUR | *Starpposma vērtība 2018. gadam:*  **18 913 598 EUR**  *Mērķis 2023. gadam (vienāds ar 100 % no SAM paredzētā kopējā finansējuma):*  **67 531 048** **EUR**  *Starpposma vērtības noteikšanas aprēķins:*  Ņemot vērā plānoto aktivitāšu ilgtermiņa ieviešanas modeli, kā arī nepieciešamo laiku publiskā iepirkuma veikšanai, kā arī ņemot vērā būvniecības un infrastruktūras projektu ilgumu, plānots, ka vidējais deklarēto izdevumu apjoms būs 20%)  Aprēķins veikts saskaņā ar plānoto aktivitāšu laika grafiku |

1. Finanšu rādītāju mērvienība - attiecināmie izdevumi EUR sertificējošās iestādes uzskaites sistēmā (finansējuma saņēmēju veiktie izdevumi līdz 31.12.2018., kas sertificēti līdz 30.06.2019.). Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu. [↑](#footnote-ref-2)
2. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-3)
3. definīcija Rādītāja noteikta Eiropas Komisijas vadlīniju “Guidance document on Monitoring and Evaluation” 1.pielikumā; pieejamas <http://ec.europa.eu/regional_policy/sources/docoffic/2014/working/wd_2014_en.pdf> [↑](#footnote-ref-4)
4. Rādītāja definīcija noteikta Eiropas Komisijas vadlīniju “Guidance document on Monitoring and Evaluation” 1.pielikumā; pieejamas <http://ec.europa.eu/regional_policy/sources/docoffic/2014/working/wd_2014_en.pdf> [↑](#footnote-ref-5)