Tabula 1 Rādītāju pase investīciju prioritātes specifiskajiem mērķiem

|  |  |  |  |  |  |  |
| --- | --- | --- | --- | --- | --- | --- |
| **Investīciju prioritāte** | **Ieguldījumu prioritāte** | **Investīciju prioritātes nosaukums** | **Specifiskie atbalsta mērķi (SAM)** | **Rezultāta rādītāji** | **Iznākuma rādītāji (IR)** | **Finanšu rādītāji[[1]](#footnote-1)** |
| Investīciju prioritāte  **3. Mazo un vidējo komersantu konkurētspēja** | Uzlabot publisko iestāžu un ieinteresēto personu institucionālās spējas un efektīvu valsts pārvaldi | 3.4. investīcijas institucionālajās spējās un efektīvā valsts pārvaldē un publiskajos pakalpojumos valsts, reģionālajā un vietējā līmenī, lai panāktu reformas, labāku regulējumu un labu pārvaldību | SAM1 Formulējums:  **3.4.1. paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai** | *Nosaukums un mērvienība*:  **r.3.4.1.a**  **Tiesu, tiesībsargājošo institūciju un tiesu sistēmai piederīgo personu skaits, kuras paaugstinājušas profesionālo kompetenci komercdarbības vides uzlabošanas sekmēšanai**    *Definīcija[[2]](#footnote-2):* Rādītājs raksturo tiesu varas, tiesībaizsardzības iestāžu un tiesu sistēmai piederīgām personām (tiesneši, tiesu darbinieki, zvērināti notāri, zvērināti advokāti, zvērināti tiesu izpildītāji, prokurori, izmeklētāji, tiesu eksperti, mediatori, šķīrējtiesneši, maksātnespējas administratori, politikas veidotāji un politikas ieviesēji, kā arī sociālo partneru un nevalstisko organizāciju pārstāvji, kuru darbība ir saistīta ar uzņēmējdarbības vides uzlabošanas jautājumiem) izsniegto sertifikātu un apliecinājumu par kompetences paaugstināšanu skaitu (nevis unikālo personu skaitu).  *Bāzes vērtība un tās noteikšanas gads*: 614 (2013)  Bāzes vērtības dati ir balstīti uz 2013.gadā EK īpašo programmu ietvaros īstenoto projektu aktivitātēm, kas ir līdzīgas, bet ne identiskas, plānotā aktivitāšu veida (apmācības) saturam un intensitātei (laika un investīciju apjoma ziņā). Bāzes vērtībā norādīts personu skaits, kuri pabeiguši dalību minētajos projektos.  *Datu avots***:** Projekta uzraudzības dati  *Apkopošanas biežums un ieguves metodoloģija[[3]](#footnote-3):* Projekta progresa pārskati ar datu apkopošanas biežumu reizi gadā.  *Mērķis 2023*: 2427 sertifikāti un apliecinājumi  *Mērķa vērtības noteikšanas principi/metodoloģija*:  Mērķa vērtība noteikta, veicot indikatīvu aprēķinu par tiesu varas, tiesībaizsardzības iestāžu un tiesu sistēmai piederīgo personu skaitu, kuras potenciāli varētu piedalīties profesionālās kompetences paaugstināšanas apmācībās, par to saņemot attiecīgu sertifikātu vai apliecinājumu.  Aprēķins veikts, pieņemot, ka aptuveni 20% no kopējā apmācības apmeklējušo personu skaita būs piedalījušies profesionālās kompetences paaugstināšanas specifiskajās apmācībās un sekmīgi nokārtojuši gala pārbaudījumu mācību noslēgumā (ja tāds paredzēts), par to saņemot attiecīgu sertifikātu vai apliecinājumu.  Saņemot apstiprinājumu par snieguma ietvara rezerves finansējuma pieejamību, rezultāta rādītāja mērķa vērtība tiek palielināta proporcionāli iznākuma rādītāja vērtībai.  Darbības līmenis: projekts  **Darbības, kas liek uzskatīt mērķa vērtību par izpildītu:** persona pēc kompetences paaugstināšanas specifiskās apmācībās saņēmusi sertifikātu. | ***IR1*** *nosaukums un mērvienība*: **i.3.4.1.a Tiesu varas, tiesībaizsardzības iestāžu un tiesu sistēmai piederīgo personu skaits, kuras piedalījušies apmācībās komercdarbības vides uzlabošanas sekmēšanai**  *Definīcija:*Rādītājs raksturo apmācību apmeklējumu skaitu (nevis unikālo apmācību personu skaitu), t.i. rādītājs atspoguļo, cik reizes tiesu varas, tiesībaizsardzības iestāžu un tiesu sistēmai piederīgās personas (tiesneši, tiesu darbinieki, zvērināti notāri, zvērināti advokāti, zvērināti tiesu izpildītāji, prokurori, izmeklētāji, tiesu eksperti, mediatori, šķīrējtiesneši, maksātnespējas administratori, politikas veidotāji un politikas ieviesēji, kā arī sociālo partneru un nevalstisko organizāciju pārstāvji, kuru darbība ir saistīta ar uzņēmējdarbības vides uzlabošanas jautājumiem) ir piedalījušās tiesībsargājošo institūciju personāla kompetences paaugstināšanas apmācībās komercdarbības vides uzlabošanas sekmēšanai.  Personu datu uzkrāšana par Eiropas Sociāla fonda kopējiem tūlītējiem rezultāta rādītājiem[[4]](#footnote-4) ir attiecināma uz apmācībām, kuru ilgums pārsniedz 64 apmācību stundas.  *Datu avots*:Projekta uzraudzības dati  *Apkopošanas biežums un ieguves metodoloģija:*  1 reizi gadā  *Starpposma vērtība 2018: 456*  *Mērķis 2023*: 12 133  *Projekta īstenošanas laiks: 2016.gada I ceturksnis – 2022.gada IV ceturksnis.*  *Darbības līmenis: Projekts*  *Vienas vienības izmaksas: 895.03 euro*  Vienas vienības izmaksas tika aprēķinātas balstoties uz pieņēmumiem, uz plānošanas laikā pieejamo iepriekšējo pieredzi apmācību jomā un 2015. gada tirgus cenām. Tika pieņemts, ka dažādu veidu apmācību izmaksas uz vienu personu atšķirsies – piemēram, svešvalodu apmācība vidēji 500 *euro*/pers., profesionālās jomas apmācības 550 *euro*/pers, tiesnešu stažēšanās 1452 *euro*/pers, bet komunikāciju un prasmju pilnveides apmācību izmaksas vidēji ir 300 *euro*/pers. Vienas vienības izmaksas aprēķins balstīts uz pieņēmumu, ka pilnīgi visas aktivitātes (t.sk. mācību vajadzību apzināšana un izvērtēšana, profesionālo kompetenču attīstīšanas programmu, mācību moduļu, metodiku, rokasgrāmatu, mācību programmu un materiālu izstrāde un pilnveidošana, vienotas tiesu prakses piemēru un judikatūras apkopošana un publicēšana, tiesu sistēmas novērtējuma nodrošināšana, saturisko un valodu mācību, semināru, konferenču, darba grupu un pieredzes apmaiņas organizēšana un īstenošana, kompetenču modeļa izstrāde, mācību dokumentu un mācību materiālu vadības sistēmas izveide un pilnveidošana, kā arī nepieciešamo datubāzu izstrāde, pilnveidošana un pielāgošana, tiesu un tiesībaizsardzības iestāžu aprīkošana ar videokonferences iekārtām u.c. projektā paredzētās darbības) kā arī projekta vadība, īstenošana un publicitātes nodrošināšana ir vērstas uz iznākuma rādītāja mērķa vērtības sasniegšanu. Tieslietu sistēmas novērtējumam paredzētā summa (450 000 *euro*) arī tiek iekļauta vienas vienības izmaksu aprēķinā, jo paredzēts, ka novērtējuma rezultāti tiks izmantoti mācību procesā, veidojot mācību programmas kodolu tēmās, kas ietilpst novērtējuma tvērumā. Vienas vienības izmaksu aprēķinā ņemts vērā pieejamais finansējuma apjoms, tai skaitā izveidojies ietaupījums,, pārvērtējot iespējamo sasniedzamo rezultātu (dalībnieku skaitu). Vienas vienības izmaksas aprēķinātas dalot kopējo iznākuma rādītāja sasniegšanai paredzēto attiecināmo finansējumu ar plānoto kopējo iznākuma rādītāja vērtību. (10 859 393 euro : 12 133 apmācīto personu skaits = 895.03 euro/pers)  *Mērķa vērtības noteikšanas principi/metodoloģija*:  Mērķis noteikts, ņemot vērā informāciju par tiesu varas, tiesībaizsardzības iestāžu un tiesu sistēmai piederīgo personu skaitu, daļa no kuriem potenciāli varētu piedalīties apmācībās. Mērķa vērtība noteikta, ņemot vērā datus par amata vietu skaitu 2014.gadā.  Kopumā 2014.gadā bija:  543 tiesnešu amata vietas, faktiski aizpildītas - 525  1710 tiesu darbinieki;  5849 Valsts policijas amata vienības;  504 prokuroru amata vietas; šobrīd aizpildītas – 457;  125 zvērinātu notāru amata vietas, šobrīd faktiski praktizējošu zvērinātu notāru skaits – 110 ;  116 zvērinātu tiesu izpildītāju amata vietas, šobrīd faktiski praktizējošu zvērinātu tiesu izpildītāju skaits – 99.;  1243 zvērinātu advokātu;  24 sertificēti mediatori (uz 2015.gada 1.septembri);  331 maksātnespējas administratori;  115 šķīrējtiesneši;  285 tiesu eksperti;  83 Tiesu administrācijas darbinieku amata vietas;  127 Tieslietu ministrijas amata vietu skaits, kuru funkcijas ir saistītas ar tiesu sistēmas un tiesību politikas veidošanu;  30 sociālo partneru un NVO pārstāvji, kuru darbība ir saistīta ar uzņēmējdarbības vides uzlabošanas jautājumiem.  Aprēķinot rezultatīvo rādītāju, ņemti vērā sekojoši faktori:  1) Kaut arī normatīvajos aktos nav noteikta mērķauditorijas specializācija kādā konkrētā jomā, ne visi tiesneši izskata un ne visi prokurori, izmeklētāji, zvērināti advokāti nodarbojas ar civiltiesiskiem jautājumiem.  2) Nevienai no tiesu sistēmai piederīgajām personām apmācību apmeklēšana nevar tikt uzlikta par pienākumu. Lai gan notāriem, advokātiem un tiesu izpildītājiem ir jāsavāc konkrēts kredītpunktu skaits par apmeklētajām mācībām, tiesnešiem un prokuroriem šāds pienākums nav noteikts, līdz ar to apmācību apmeklēšana nevar būt obligāts nosacījums.  3) Rādītājs iekļauj nevis unikālo apmācīto personu skaitu, bet gan apmeklējumu skaitu apmācībās, paredzot, ka viena persona piedalīsies vairākās apmācībās projekta ietvaros.  4) Rādītāja vērtība precizēta, ņemot vērā vienošanos par finansējuma pārdali 3.4.priortitārā virziena ietvaros, daļu no tā novirzot sociālajiem partneriem. Attiecīgi ir samazināts 3.4.1.SAM finansējums par 590 224 *euro*, novirzot to 3.4.2. SAM īstenošanai[[5]](#footnote-5).  Mērķa vērtības noteikšanā tiek pieņemts, ka viena un tā pati persona var būt piedalījusies vairākās apmācību aktivitātēs (programmās) – vidēji 1 persona 3 programmās un vairāk.  Mērķa skaitlisko vērtību veido definīcijā norādīto personu apmācību apmeklējumu skaits laika periodā no 2017.gada līdz 2022.gadam (ieskaitot), ņemot vērā pieņēmumu par personas vairākkārtēju dalību apmācībās.  Veicot SAM īstenošanas starpposma izvērtējumu kā arī saņemot apstiprinājumu par snieguma ietvara rezerves finansējuma pieejamību, iznākuma rādītāja mērķa vērtība tiek palielināta par 700 personām līdz 12 133 personām. Iznākuma rādītāja mērķa vērtības palielinājums ir iespējams, jo projekta īstenošanas gaitā ir izveidojies ietaupījums. Piemēram, sākotnēji paredzēto ārvalstu apmācību un stažēšanās vietā ERA (Eiropas Tiesību akadēmijā) Vācijā tika rasta iespēja mācības organizēt Rīgā, uzaicinot ERA lektorus, tādējādi ar ievērojami mazāku finansējumu nekā sākotnēji plānots nodrošinot iespēju piedalīties apmācībās lielākam dalībnieku skaitam. Ietaupījuma rezultātā radušos un snieguma ietvara rezerves finansējumu plānots novirzīt papildu pasākumiem esošo atbalstāmo darbību ietvaros organizējot papildu apmācības par papildu tēmām. Papildu tēmas izriet no projekta "Justīcija attīstībai" ietvaros izstrādātā tieslietu sistēmas novērtējuma procesā sniegtajām rekomendācijām Latvijas tieslietu sistēmai, plānotās jaunās specializētās pirmās instances rajona (pilsētas) tiesas izveides, kuras kompetence aptvertu noteikta rakstura komercstrīdu, ekonomisko un finanšu noziegumu, kā arī korupcijas lietu izskatīšanu, kā arī realizējot mācību vajadzību novērtējumu (mācību dalībnieku novērtēšanas anketas un norādītās vajadzības).  **Darbības, kas liek uzskatīt mērķa vērtību par izpildītu:** personas dalība apmācībās iekļauta MP.  *Iznākuma rādītājam sasniegšanai paredzētais finansējums:* ***100% jeb 10 859 393 euro*** | *Starpposma vērtība 2018. gadam (absolūtos skaitļos un procentos no kopējā specifiskajam atbalsta mērķim paredzētā finansējuma):*  **3 686 957 *euro* jeb 33%**    *Mērķis 2023. gadam:* 10 859 393 ***euro***  *Starpposma vērtības noteikšanas aprēķins:* aprēķins balstīts uz pieņēmumu, ka uz 31.06.2018. tiks īstenota daļa no aktivitātēm ar tām nepieciešamo finansējuma apjomu, kas ir proporcionāls aktivitāšu īstenošanas intensitātei. Starpposma vērtība noteikta, ņemot vērā Valsts kancelejas pieredzi ES fondu apguvē 2007.-2013.g. plānošanas periodā, ka līdz starpposma novērtējumam iespējams īstenot aptuveni 1/5 (18%) no plānotajām aktivitātēm. Valsts kancelejas pieredze ņemta vērā, jo Tieslietu ministrijai nav iepriekšējas pieredzes ES fondu apguvē. |

\* Ārējie faktori, kas var ietekmēt lietu, kas specificētas rādītāja nosaukumā un definīcijā, izskatīšanas ilgumu:

* Izmaiņas tautsaimniecības attīstībā (ekonomiskās aktivitātes un saimnieciskās darbības svārstības ietekmē ienākošo un izskatāmo lietu skaitu, izskatīšanas ilguma dinamiku)
* Ekonomikas attīstība ar jaunām tiesiskām un cita veida sadarbības dimensijām, ārējo un vietējo investīciju intensitāte utml. apstākļi noteiks lietu sarežģītības pieaugumu, kas savukārt ietekmēs lietu izskatīšanas ātrumu.

\*\* SAM investīcijas projekta aktivitātēs radīs ietekmi uz rezultātu arī pēc projekta noslēgšanas, jo projektā iegūtie produkti, vērtības (apmācību metodikas, mācību programmas) tiks izmantoti arī pēc projekta noslēguma.

1. Finanšu rādītāju mērvienība - *starpposma vērtība 2018. gadam ir* *attiecināmie izdevumi EUR sertificējošās iestādes uzskaites sistēmā, līdz 30.06.2019. sertificētie izdevumi, kas finansējuma saņēmējiem radušies līdz 31.12.2018. Starpposma vērtības noteikšanā nedrīkst iekļaut snieguma rezerves apjomu 6 %, kamēr mērķis nosakāms iekļaujot rezerves apjomu.* [↑](#footnote-ref-1)
2. Nav nepieciešams ja izmantots kopējais rādītājiem, izņemot tos kopējos rādītājus, kuriem definīcijas atrunājamas nacionālā līmenī (piem. neaizsargātās grupas). [↑](#footnote-ref-2)
3. Datu apguves metodoloģijas apraksts nav nepieciešams tiem specifiskajiem rezultāta rādītājiem, kuriem kā avoti tiek izmantotas vispārējās pieejas datu bāzes un kurām ir detalizēti aprakstīta, publiski pieejama metodoloģija konkrētu rādītāju aprēķinam (piem. CSP, EUROSTAT utml.). [↑](#footnote-ref-3)
4. Eiropas Parlamenta un Padomes Regula (ES) Nr. 1304/2013 2013. gada 17. decembris par Eiropas Sociālo fondu un ar ko atceļ Padomes Regulu (EK) Nr. 1081/2006: <https://eur-lex.europa.eu/legal-content/LV/TXT/?qid=1421584799618&uri=CELEX:32013R1304> [↑](#footnote-ref-4)
5. Ministru kabineta 2017. gada 3. janvāra noteikumi Nr. 11 “Grozījumi Ministru kabineta 2015. gada 8. decembra noteikumos Nr. 704 “Darbības programmas “Izaugsme un nodarbinātība” 3.4.1. specifiskā atbalsta mērķa “Paaugstināt tiesu un tiesībsargājošo institūciju personāla kompetenci komercdarbības vides uzlabošanas sekmēšanai” īstenošanas noteikumi”” [↑](#footnote-ref-5)